open-index/open-wikipedia-markdown huggingface dataset:
അളയക്കാട്‌ നരസിംഹസ്വാമിക്ഷേത്രം

മലപ്പുറം ജില്ലയിലെ പെരിന്തൽമണ്ണയിൽ അളയക്കാട്  സ്ഥിതി ചെയ്യുന്ന  പുരാതനമായ ഒരു ക്ഷേത്രമാണ് **ശ്രീ അളയക്കാട് നരസിംഹസ്വാമിക്ഷേത്രം**. നരസിംഹമൂർത്തിയെയാണിവിടെ ആരാധിക്കുന്നത്. കൂടാതെ ഉപദൈവങ്ങളായി ഗണപതി, ശിവൻ,അയ്യപ്പൻ, ഭഗവതി, നാഗദൈവങ്ങളും  എന്നീ പ്രതിഷ്ഠകളും ഇവിടെ ഉണ്ട്. വ്യത്യസ്തങ്ങളായ ഇതിവൃത്തങ്ങൾ ക്ഷേത്രത്തെകുറിച്ച് നിലവിലുണ്ട്.

വർഗ്ഗം:മലപ്പുറം ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ മഹാവിഷ്ണുക്ഷേത്രങ്ങൾ
വർഗ്ഗം:കേരളത്തിലെ നരസിംഹസ്വാമിക്ഷേത്രങ്ങൾ
സഹാലാത്രോപസ് ത്ചാടെൻസിസ്

ഏഴു മില്യൺ  വർഷങ്ങൾക്കു മുൻപ് ജീവിച്ചിരുന്ന, വൻ കുരങ്ങുകളുടെ (Homindae) വംശത്തിൽപ്പെട്ട ജീവവർഗമാണ്  **സഹാലാത്രോപസ് ത്ചാടെൻസിസ്** (Sahelanthropus tchadensis ). ഇവയുടെ ജീവാശ്മങ്ങൾ  മധ്യആഫ്രിക്കയിലെ മരുഭൂമിയിലാണ്   കണ്ടെത്തിയത്.

## അവലംബം
വാടാർമല്ലി

മധ്യ അമേരിക്കൻ തദ്ദേശവാസിയായതും ഇപ്പോൾ ലോകമെങ്ങും അലങ്കാരച്ചെടിയായി നട്ടുവളർത്തുന്നതുമായ ഒരു കുറ്റിച്ചെടിയാണ് **വാടാർമല്ലി**. **വാടാമല്ലി**, **രക്തമല്ലിക** തുടങ്ങിയ പേരുകളിലും അറിയപ്പെടുന്നു. ബ്രസീൽ, പനാമ, ഗ്വാട്ടിമാല തുടങ്ങിയ പ്രദേശങ്ങളാണ് ഇതിന്റെ സ്വദേശം. സാധാരണയിനം വാടാർമല്ലി പൂവിന് ഭംഗിയേറിയ വൈലറ്റ്/പർപ്പിൾ നിറമായിരിയക്കും. ചുവപ്പ്, വെള്ള, പിങ്ക് എന്നീ നിറങ്ങളും കണ്ടുവരുന്നു.  വാർഷികസസ്യമായ(annual plant) വാടാർമല്ലി പരമാവധി 24 ഇഞ്ച് ഉയരം വരെ വളരും. ഓണപ്പൂക്കളത്തിലെ പ്രധാന പൂവാണിത്. തോവാളയിലും മറ്റും ഇത് വ്യാവസായികാടിസ്ഥാനത്തിൽ കൃഷിചെയ്തുവരുന്നു.

ലഘുചിത്രം|വാടാമല്ലിയുടെ ഇതളുകൾ പൂക്കളത്തിനായി ഇറുക്കിവച്ചിരിക്കുന്നു.
## ചിത്രശാല

പ്രമാണം:Vatamalli for Pookkalam.jpg|വാടമല്ലിപ്പൂവുകൾ
പ്രമാണം:Gomphrena globosa - വാടാർമല്ലി 01.JPG|വാടാർമല്ലി
പ്രമാണം:Gomphrena globosa - വാടാർമല്ലി 02.JPG|വാടാർമല്ലി പൂവ്
പ്രമാണം:2010. Выставка цветов в Донецке на день города 32.jpg
പ്രമാണം:Gomphrena globosa 01.JPG
പ്രമാണം:Vadarmallika.Jpg
പ്രമാണം:Gomphrena globosa 'Aurea Superba', Elfenau.jpg|ചുവന്ന പൂവുള്ള ഇനം
പ്രമാണം:G omphrena globosa.JPG
പ്രമാണം:Vadamalli flower 651479069074382.jpg|alt=വാടാമല്ലി|വാടാമല്ലി


## അവലംബം


*Mendes, John. (1986). *Cote ce Cote la: Trinidad & Tobago Dictionary*. Arima, Trinidad.
* General Information 

വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:കേരളത്തിലെ സസ്യജാലം
പട്ടടക്കൽ

കർണാടകയിലെ വളരെയേറെ ചരിത്ര പ്രാധാന്യമുള്ള ഗ്രാമങ്ങളിൽ ഒന്നാണ്‌ **പട്ടടക്കൽ** (കന്നട: - ಪಟ್ಟದ್ಕಲ್ಲು, പട്ടദകല്ലു). ബാഗൽക്കോട്ട് ജില്ലയിൽ *[[മാലപ്രഭ നദി|മാലപ്രഭ നദിയോട്]]*  ചേർന്നാണ് ഈ പുരാതനഗ്രാമം സ്ഥിതി ചെയ്യുന്നത്. ഐഹോൾ ബദാമി ഹൈവേയുടെ ഇടയിലായി ഐഹോളിൽ നിന്നും പത്തുകിലോമീറ്റർ സഞ്ചരിച്ചാൽ പട്ടടക്കലിലെത്താം. ചാലൂക്യസാമ്രാജ്യത്തിന്റെ തലസ്ഥാനനഗരി ആയിരുന്നു പട്ടടക്കൽ. ചാലൂക്യസംസ്കാരത്തിന്റെ അവശേഷിപ്പായി നിരവധി ക്ഷേത്രങ്ങളുടെ ഒരു സമുച്ചയം ഇവിടെ സ്ഥിതിചെയ്യുന്നു. ക്ഷേത്രങ്ങളെല്ലാം തന്നെ ഏഴും എട്ടും നൂറ്റാണ്ടുകളിലായി പണികഴിപ്പിച്ചവയാണ്. ഇവ എല്ലാം ഇന്തോ-ആര്യൻ, ദ്രാവിഡസംസ്‌കാരം എന്നിവയുടെ വശ്യഭംഗി നിറഞ്ഞവയാണ്. ഒരുക്ഷേത്രത്തിൽ ഒഴികെ മറ്റൊന്നിലും ആരാധന നടന്നുവരുന്നില്ല. 1987 - ഇൽ യുനെസ്‌കോ പട്ടടക്കലിനെ ലോകപൈതൃക സ്വത്തായിട്ട് ആംഗീകരിച്ചിട്ടുണ്ട്. കർണാടകയിലെ വളരെ പ്രസിദ്ധമായ ഒരു വിനോദസഞ്ചാര കേന്ദ്രം കൂടിയാണ് പട്ടടക്കൽ. ഇവിടെ നിന്നും 22 കിലോമീറ്റർ സഞ്ചരിച്ചാൽ മറ്റൊരു പ്രധാന പുരാധനഗ്രാമമായ ബദാമിയിൽ എത്തിച്ചേരാം.

## ക്ഷേത്രങ്ങൾ
ചാലൂക്യരാജവംശത്തിലെ രാജാക്കന്മാർ ഓരോയുദ്ധം ജയിച്ചുവരുമ്പോഴും അതിന്റെ ഓർമ്മയ്‌ക്കായി പണിതുണ്ടാക്കിയതാണ് ഈ ക്ഷേത്രസമുച്ചയത്തിലെ ക്ഷേത്രങ്ങൾ. ക്ഷേത്രസമുച്ചയത്തിലെ വിരൂപാക്ഷാക്ഷേത്രത്തിനു മുന്നിലായി ഒരു വിജയസ്തൂപം സ്ഥാപിച്ചിട്ടുണ്ട്. പുരാതന കർണാടക ലിപിയിൽ ആ വിജയത്തെക്കുറിച്ച് എഴുതിവെച്ചിരിക്കുന്നു. വിരൂപാക്ഷാക്ഷേത്രം, സംഗമേശ്വരക്ഷേത്രം, മല്ലികാർജ്ജുനക്ഷേത്രം, കാശിവിശ്വനാഥക്ഷേത്രം, കടസിദ്ദ്വേശ്വരക്ഷേത്രം, ജംബുലിംഗ്വേശ്വരക്ഷേത്രം, ഗൽഗനാഥക്ഷേത്രം, ജൈനനാരായണക്ഷേത്രം എന്നിവയാണു പട്ടടക്കലിലെ പ്രധാനക്ഷേത്രങ്ങൾ. അതിൽ ജൈനനാരായണക്ഷേത്രം കുറച്ചകലെയായി സ്ഥിതിചെയ്യുന്നു. പൂർണമായും കല്ലിൽ നിർമ്മിച്ച ഒരു ഗോവണി ഈ ക്ഷേത്രത്തിൽ ഉണ്ട്. എല്ലാ ക്ഷേത്രങ്ങളും പിൽക്കാലത്ത് മറ്റു രാജാക്കന്മാരാൽ തകർക്കപ്പെട്ടവയാണ്. പൂർണമായും വൻ‌കല്ലുകളിൽ മാത്രം തീർത്തവയാണ് ഓരോ ക്ഷേത്രങ്ങളും എന്നതാണ് ഇവിടുത്തെ പ്രത്യേകത.

## ചിത്രങ്ങൾ


പ്രമാണം:Pattadukkal-temple-badami-2.JPG|മറ്റൊരു ക്ഷേത്രം, ഇത് ക്ഷേത്രസമുച്ചയത്തിനകത്ത് സ്ഥിതിചെയ്യുന്നു.
പ്രമാണം:Group of monuments At Pattadakal.jpg|ചരിത്രസ്മാരകങ്ങൾ
പ്രമാണം:Jain Narayana temple1 at Pattadakal.jpg|‍ജൈനനാരായണ ക്ഷേത്രം
പ്രമാണം:Plan of temple at Pattakal India.jpg|ക്ഷേത്രത്തിന്റെ പ്ലാൻ
പ്രമാണം:Virupaksha temple at Pattadakal.jpg|വിരൂപാക്ഷക്ഷേത്രം
പ്രമാണം:Sangameshwara Temple Pattadakal 14.JPG|സംഗമേശ്വരക്ഷേത്രം
പ്രമാണം:Pattadakal si1479.jpg|ജംബുലിംഗ ക്ഷേത്രം
പ്രമാണം:Mallikarjuna and Kashivishwanatha temples at Pattadakal.jpg|മല്ലികാർജ്ജുന കാശിവിശ്വനാഥ ക്ഷേത്രങ്ങൾ
പ്രമാണം:Pattadakal 2.JPG|കാശി വിശ്വനാഥക്ഷേത്രം
പ്രമാണം:Mallikarjuna and Kashivishwanatha temples.jpg|മല്ലികാർജ്ജുനക്ഷേത്രം
പ്രമാണം:Galaganatha temple, Pattadakal, Karnataka, India.JPG|ഗളഗണഥക്ഷേത്രം
പ്രമാണം:Papanatha temple at Pattadakal.jpg|പാപനാഥക്ഷേത്രം
പ്രമാണം:Lord Suryanarayana .jpg|സൂര്യനാരായണദേവൻ

## അവലംബങ്ങൾ

വർഗ്ഗം:കർണാടകത്തിലെ ഗ്രാമങ്ങൾ
വർഗ്ഗം:ഇന്ത്യയിലെ ദേശീയപ്രാധാന്യമുള്ള സ്മാരകങ്ങൾ
ആനത്തൊണ്ടി

കേരളത്തിൽ കാണപ്പെടുന്ന ഒരിനം വന്മരമാണ് **ആനത്തൊണ്ടി** (ശാസ്ത്രീയനാമം: *Pterygota alata*). നിത്യഹരിതമായ ഇവ ഇന്ത്യ ഉൾപ്പെടെ ശ്രീലങ്ക, ബർമ, ആൻഡമാൻ എന്നിവിടങ്ങളിലും വളരുന്നു. 
## വിവരണം
ആനത്തൊണ്ടി ഏകദേശം 30 മുതൽ 35 മീറ്റർ വരെ ഉയരത്തിൽ വളരുന്നു. അനുപർണങ്ങളുള്ള ഇലകൾ ഏകാന്തരമായി വിന്യസിച്ചിരിക്കുന്നു. ഏകദേശം 20 സെന്റീമീറ്റർ നീളവും 15 സെന്റീമീറ്റർ വീതിയുമുള്ള ഇലകൾക്ക് ഹൃദയാകൃതിയാണ്. ജനുവരി - ഫെബ്രുവരി മാസങ്ങളിലാണ് മരം പുഷ്പിക്കുന്നത്. മരത്തിന്റെ ശാഖയിലും തായ്ത്തടിയിലും പൂക്കൾ ഉണ്ടാകുന്നു. ഏഴു മാസത്തിനുള്ളിൽ ഫലം മൂപ്പെത്തുന്നു. വിത്തിന് ചിറകുകളുണ്ട്.

കഠിനമായ തണുപ്പും ചൂടും വൃക്ഷത്തിനു ഹാനികരമാണ്. നല്ല ഈർപ്പമുള്ള നിത്യഹരിതവനങ്ങളിൽ ഇവയുടെ സ്വാഭാവിക പുനരുത്ഭവം നടക്കുന്നു. തടികൾക്ക് ഈടും ഉറപ്പും കുറവായതിനാൽ കളിപ്പാട്ട നിർമ്മാണത്തിനും തീപ്പെട്ടി നിർമ്മാണത്തിനും വിറകിനുമായാണ് ഉപയോഗിക്കുന്നത്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.biotik.org/india/species/p/pteralat/pteralat_en.html 

വർഗ്ഗം:വൃക്ഷങ്ങൾ
വർഗ്ഗം:റ്റെറിഗോട്ട
വർഗ്ഗം:കേരളത്തിലെ സസ്യജാലം
ആനെക്കാട്ടിമരം

കേരളത്തിലെ നിത്യഹരിതവനങ്ങളിലും അർദ്ധനിത്യഹരിതവനങ്ങളിലും കാണപ്പെടുന്ന ഒരിനം ഇടത്തരം വൃക്ഷമാണ് **ആനെക്കാട്ടിമരം** (ശാസ്ത്രീയനാമം: *Grewia laevigata*). **വള്ളിച്ചടച്ചി** എന്നും അറിയപ്പെടുന്നു. മാൽവേസീ സസ്യകുടുംബത്തിൽ ഉൾപ്പെടുന്ന ഈ വൃക്ഷം ഇന്ത്യ, ബർമ്മ, ശ്രീലങ്ക, ചില ആഫ്രിക്കൻ രാജ്യങ്ങൾ എന്നിവിടങ്ങളിൽ കാണപ്പെടുന്നു. 

## വിവരണം
മിതമായ കാലവസ്ഥയിൽ വളരുന്ന ആനെക്കൊട്ടിമരം 7 മുതൽ 14 മീറ്റർ വരെ ഉയരം വയ്ക്കുന്നു. ദീർഘവൃത്താകൃതിയിലുള്ള ഇലകൾ ഏകാന്തരമായി വിന്യസിച്ചിരിക്കുന്നു. 12 സെന്റീമീറ്റർ നീളവും 6 സെന്റീമീറ്റർ വരെ വീതിയുമുള്ള ഇലകളിലെ സിരകൾ തെളിഞ്ഞു കാണുന്നു. വേനലിലാണ് സസ്യം പുഷ്പിക്കുന്നത്. ദ്വിലിംഗമായ പൂക്കൾക്ക് മഞ്ഞ നിറമാണ്. അഞ്ചു വീതം ദളങ്ങളും ബാഹ്യദളങ്ങളും ഉണ്ട്. പൂവിൽ നിരവധി കേസരങ്ങളുണ്ട്. മഴക്കാലത്തിനു മുൻപായി തന്നെ ഫലങ്ങൾ മൂപ്പെത്തുന്നു. കായ്ക്കൾ ഉരുണ്ട രൂപമാണ്. വിത്തിനു ജീവനക്ഷമത കുറവാണെങ്കിലും വനത്തിൽ സ്വാഭാവിക പുനരുത്ഭവം നടക്കുന്നുണ്ട്. തടിക്ക് ഈടും ബലവുമില്ലാത്തതിനാൽ ഫർണിച്ചർ, കെട്ടിടനിർമ്മാണങ്ങൾക്ക് ഉപയോഗിക്കുന്നില്ല. മരത്തിന്റെ ഇലകൾ ഔഷധമായി ഉപയോഗിക്കുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
*  ചിത്രങ്ങൾ ഇവിടെ കാണാം 
* http://www.flowersofindia.net/catalog/slides/Two-Lobed%20Crossberry.html

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ടീലിയേസി
വർഗ്ഗം:വള്ളിച്ചെടികൾ
വർഗ്ഗം:മാൽവേസീ
വർഗ്ഗം:ഗ്രൂവിയ
ആമത്താളി

ലഘുചിത്രം|മലപ്പുറം ജില്ലയിലെ പൊന്നാനി കർമ റോഡ് ഇൽ ഭാരതപ്പുഴയുടെ ഓരത്ത് വളരുന്ന ആമത്താളി.
കേരളത്തിൽ പശ്ചിമഘട്ടത്തിലെ മലപ്രദേശങ്ങളിൽ കാണപ്പെടുന്ന ഒരിനം ഇടത്തരം നിത്യഹരിത വൃക്ഷമാണ് **ആമത്താളി** (ശാസ്ത്രീയനാമം: *Trema orientalis*). ആമത്താളി വൃക്ഷം ഇന്ത്യയടക്കം, ഏഷ്യൻ രാജ്യങ്ങളിലും ആഫ്രിക്ക, ഓസ്ട്രേലിയ എന്നീ ഭൂഖണ്ഡങ്ങളിലും ഇവ കാണപ്പെടുന്നു. നനവാർന്ന നിത്യഹരിതവനങ്ങളിലും ഈർപ്പമുള്ള മഴക്കാടുകളിലും കണ്ടു വരുന്നു. പൊട്ടാമ, അമരാത്തി, പൊട്ടാമരം എന്ന പേരുകളിലും അറിയപ്പെടുന്നു.

## വിവരണം
വളരെ പെട്ടെന്നു വളരുന്ന വൃക്ഷമാണ് അധികം ദീർഘായുസ്സില്ലാത്ത ആമത്താളി. വനങ്ങളിൽ ഇവ 18 മീറ്റർ വരെ ഉയരത്തിൽ വളരറുണ്ട്. 2 വർഷം കൊണ്ട് ഇവ 11 മീറ്റർ വരെ ഉയരം വയ്ക്കുന്നു. വരൾച്ചയും അതിശൈത്യവും താങ്ങാൻ ഇവയ്ക്ക് ശേഷിയുണ്ട്. അനുപർണ്ണങ്ങളുള്ള ഇലകൾ ഏകാന്തരമായാണ് വിന്യസിച്ചിരിക്കുന്നത്. ഏകദേശം 11 സെന്റീമീറ്റർ നീളവും 5 സെന്റീമീറ്റർ വീതിയുമുള്ള ഇലകൾ രണ്ടു നിരകളിലായാണ് കാണപ്പെടുന്നത്. ഇലയുടെ സിരകൾ വ്യക്തമായി കാണുന്നു.

ജനുവരി മുതലാണ് പൂക്കാലം ആരംഭിക്കുന്നത്. ചെറിയ പൂക്കൾ വെള്ള നിറത്തിൽ കാണപ്പെടുന്നു. വേനൽക്കാലത്തോടെ ഫലങ്ങൾ മൂപ്പെത്തുന്നു. മൂത്ത കായ്ക്ക് കറുപ്പുനിറമാണുള്ളത്. കാറ്റുവഴിയും ജലത്തിലൂടെയും വിത്തുവിതരണം നടക്കുന്നു. തടിക്ക് ഈടും ബലവും കുറവായതിനാൽ തീപ്പെട്ടി, കളിപ്പാട്ട നിർമ്മാണ്ണങ്ങൾക്ക് ഉപയോഗിക്കുന്നു.

## ചിത്രശാല


File:Trema orientalis at kallar Kasaragod kerala.jpg
പ്രമാണം:ആമ്മത്താളി 41.jpg|മലപ്പുറം ജില്ലയിലെ പൊന്നാനി കർമ റോഡ് ഇൽ ഭാരതപ്പുഴയുടെ ഓരത്ത് വളരുന്ന ആമത്താളി.
പ്രമാണം:ആമ്മത്താളി 26.jpg
പ്രമാണം:ആമ്മത്താളി 28.jpg
പ്രമാണം:ആമ്മത്താളി 31.jpg
പ്രമാണം:ആമ്മത്താളി 50.jpg
പ്രമാണം:ആമ്മത്താളി 12.jpg
പ്രമാണം:ആമ്മത്താളി 36.jpg
പ്രമാണം:ആമ്മത്താളി 42.jpg
പ്രമാണം:ആമ്മത്താളി 32.jpg


## അവലംബം

## ഗ്രന്ഥസൂചിക

* Pooley, E. (1993). *The Complete Field Guide to Trees of Natal, Zululand and Transkei*. ISBN 0 620 17697 0.

## പുറത്തേക്കുള്ള കണ്ണികൾ
* Information on ''T. orientalis'' 
* Photos in Hawaii
* http://www.biotik.org/india/species/t/tremorie/tremorie_en.html 
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:അറേബ്യൻ ഉപദ്വീപിലെ സസ്യങ്ങൾ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:ചിത്രശലഭങ്ങളുടെ ഭക്ഷണസസ്യങ്ങൾ
വർഗ്ഗം:കേരളത്തിലെ സസ്യജാലം
പാർശ്വ ത്രികോണാസനം

* കാലുകൾ രണ്ടടി അകത്തി വയ്ക്കുക.
* കൈകൾ ചുമലിന്റെ ഉയരത്തിൽ രണ്ട് വശത്തേക്കും നിട്ടിപ്പിടിക്കുക.
*  ശ്വാസം വിട്ടുകൊണ്ട് ഇടതു വശത്തക്ക് ചരിയുക. വലതു കൈ ചെവിയോട് ചേർത്തു പിടിക്കുക.
* കുറച്ചു നേരം അങ്ങനെ നിന്നതിനു ശേഷം  ശ്വാസം എടുത്തുകൊണ്ട് തിരികെ വരണം.
* മറ്റേ വശത്തേക്കും ഇതേപോലെ ചെയ്യണം.

കുറിപ്പ്: ശരീരം മുൻവശത്തേക്ക് ചരിയാതിരിക്കാൻ ശ്രദ്ധിക്കണം.

*വലതു കൈ മുകളിലേക്ക് നീട്ടിപിടിച്ച് ചെയ്യുന്ന രീതിയുമുണ്ട്.
## അവലംബം

*യോഗപാഠാവലി- യോഗാചാര്യ ഗോവിന്ദൻ നായർ, ഡീ.സി. ബുക്സ്
*Asana Pranayama Mudra Bandha  -Swami Satyananda Saraswati
*Yoga for health-NS Ravishankar, pustak mahal
*Light on Yoaga - B.K.S.  Iiyenkarngar	
*The path to holistic health – B.K.S.  Iiyenkarngar, DK books

വർഗ്ഗം:യോഗ
ഉദ്ദിത പത്മാസനം

* പത്മാസനത്തില് ഇരിക്കുന്ന പോലെ കാലുകള് വയ്ക്കുക..
* കൈകള് ശരീരത്തിന്റെ ഇരു വശങ്ങളിലായി പതിച്ചു വയ്ക്കുക.
* കൈകളില് ബലം കൊടുത്ത് കാലുകള് ഉയര്ത്തുക.
* കുറച്ചുനേരം അങ്ങനെ നിന്ന ശേഷം തിരിച്ചു വരിക.
## ചിത്രശാല



## അവലംബം

*യോഗപാഠാവലി- യോഗാചാര്യ ഗോവിന്ദൻ നായർ, ഡീ.സി. ബുക്സ്
*Asana Pranayama Mudra Bandha  -Swami Satyananda Saraswati
*Yoga for health-NS Ravishankar, pustak mahal
*Light on Yoaga - B.K.S.  Iiyenkarngar	
*The path to holistic health – B.K.S.  Iiyenkarngar, DK books

വർഗ്ഗം:യോഗ
മാങ്ങയിഞ്ചി

ഇഞ്ചി കുടുംബത്തിലെ ഒരു അംഗമാണ് **മാങ്ങയിഞ്ചി** Curcuma amada (mango ginger). പച്ചമാങ്ങയുടെ രുചിയുമായി സാമ്യമുള്ള ഇഞ്ചിയായതു കൊണ്ടാണ് ഇത് മാങ്ങയിഞ്ചി ഇന്ന് വിളിക്കുന്നത് .തെക്കേ ഇന്ത്യയിലാണ് ഇത് സാധാരണയായി കണ്ടുവരുന്നത്. അച്ചാറിടാനും ചമ്മന്തി അരക്കാനുമാണ് ഇത് കൂടുതായി ഉപയോഗിക്കുന്നത്.
## ചിത്രശാല

File:Curcuma amada 1.JPG|മാങ്ങയിഞ്ചി;ഒരു സമീപദൃശ്യം
File:Mango Ginger Chammanthi by Manoj Karingamadathil.jpg|മാങ്ങയിഞ്ചി ചമ്മന്തി


## അവലംബം

വർഗ്ഗം:പച്ചക്കറികൾ
വർഗ്ഗം:കേരളത്തിലെ സസ്യജാലം
ആരംപുളി

മന്ദാരത്തിന്റെ കുടുംബത്തിലെ ഇലപൊഴിക്കുന്ന ഒരു ചെറുമരമാണ് **ആരംപുളി**. . **മരമന്ദാരം** എന്നും അറിയപ്പെടുന്നു. ഇന്ത്യ, മ്യാന്മർ, ശ്രീലങ്ക എന്നിവിടങ്ങളിൽ ഈ മരം ധരാളമായി കണ്ടുവരുന്നു. ഇതിന്റെ തടിയും ഇലകളും പൂക്കളും ഔഷധമായി ഉപയോഗിക്കുന്നു. ഇവയിൽ ധാരാളം കാൽസ്യവും ഇരുമ്പും അടങ്ങിയിരിക്കുന്നു.

## അവലംബം

## പുറത്തേക്കുള്ള കണ്ണികൾ
* http://211.114.21.20/tropicalplant/html/print.jsp?rno=469
* http://www.ayurvedavignan.com/2011/08/bauhinia-malabarica.html 
* http://keys.trin.org.au/key-server/data/0e0f0504-0103-430d-8004-060d07080d04/media/Html/taxon/Bauhinia_malabarica.htm 

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:കേരളത്തിലെ സസ്യജാലം
ടി.ജെ. ചന്ദ്രചൂഡൻ

ആർ.എസ്.പിയുടെ ദേശീയ ജനറൽ സെക്രട്ടറിയാണ് **ടി.ജെ. ചന്ദ്രചൂഡൻ**(ജനനം : 20 ഏപ്രിൽ 1940).
## ജീവിതരേഖ
തിരുവനന്തപുരം ജില്ലയിൽ ജനിച്ചു. ബി.എ, എംഎ പരീക്ഷകൾ റാങ്കോടെ പാസായി. ആർ.എസ്.പി വിദ്യാർത്ഥി സംഘടനയിൽ സജീവമായിരുന്ന ചന്ദ്രചൂഡൻ, കെ. ബാലകൃഷ്ണന്റെ കൗമുദിയിൽ കുറച്ചു കാലം പ്രവർത്തിച്ചു. 1969-1987 കാലയളവിൽ ശാസ്‌താംകോട്ട ദേവസ്വം ബോർഡ്‌ കോളേജിൽ അദ്ധ്യാപകനായിരുന്നു. 1975 ൽ ആർ.എസ്.പി സംസ്ഥാന സെക്രട്ടേറിയേറ്റ് അംഗമായി. 1995 മുതൽ പ്രവാഹം ദ്വൈവാരികയുടെ പത്രാധിപരായി. 1999 ൽ സംസ്ഥാന സെക്രട്ടറിയായി തെരഞ്ഞെടുക്കപ്പെട്ടു. മൂന്നു തവണ നിയമസഭയിലേക്ക് മത്സരിച്ചെങ്കിലും പരാജയപ്പെട്ടു. 2008 ൽ ദേശീയ ജനറൽ സെക്രട്ടറിയായി.

ഇന്ത്യ - യു.എസ് ആണവായുദ്ധ ഉടമ്പടിയുമായി ബന്ധപ്പെട്ട യു,പി.എ - ഇടത് കോർഡിനേഷൻ കമ്മിറ്റിയിൽ പ്രധാന പങ്ക് വഹിച്ചു. 

## തിരഞ്ഞെടുപ്പുകൾ

## കൃതികൾ
*മാർക്‌സിസം എന്നാൽ എന്ത്‌?
* രാഷ്‌ട്രതന്ത്രം
* ഫ്രഞ്ച്‌വിപ്ലവം
* അഭിജാതനായ ടി.കെ.
* വിപ്ലവത്തിന്റെ മുൾപാതയിലൂടെ നടന്നവർ 
*കെ.ബാലകൃഷ്‌ണൻ : മലയാളത്തിന്റെ ജീനിയസ്‌

## അവലംബം


## പുറം കണ്ണികൾ
UPA is fighting against itself”: T.J. CHANDRACHOODAN 
of the Left in the Changing Political Scenario

വർഗ്ഗം:കേരളത്തിലെ ആർ.എസ്.പി. പ്രവർത്തകർ
ടൈഗർ ഓർക്കിഡ്

ഓർക്കിഡേസീ (Orchidaceae) സസ്യകുടുംബത്തിലെ ഏറ്റവും വലിപ്പം കൂടിയ ഓർക്കിഡ് സസ്യമാണ് **ടൈഗർ ഓർക്കിഡ്**. ശാസ്ത്രനാമം : ഗ്രമാറ്റോഫില്ലം സ്പീഷിയോസം (Grammatophyllum speciosum).  ഓർക്കിഡ് കുടുംബത്തിലെ *ഭീമൻ* എന്ന് ഗിന്നസ് ബുക്കിൽ വിശേഷിപ്പിച്ചിരിക്കുന്ന ഈ സസ്യം *ഓർക്കിഡുകളുടെ രാജ്ഞി* എന്നും അറിയപ്പെടുന്നു. പുഷ്പങ്ങളിൽ കാണപ്പെടുന്ന കടുവാ പുള്ളികളാണ് **ടൈഗർ ഓർക്കിഡ്** എന്ന പേരിനു നിദാനം.

## രൂപവിവരണം

മഡഗാസ്ക്കർ, ഫിലിപ്പീൻസ്, ന്യൂഗിനിയ, മലേഷ്യ തുടങ്ങിയ സ്ഥലങ്ങളിലെ തീരപ്രദേശവനങ്ങളിലും നദീതടങ്ങളിലുമുള്ള വൻമരപ്പൊത്തുകളിലാണ് ഈ ഓർക്കിഡ് ധാരാളമായി വളരുന്നത്. 1825-ൽ കാൾ ബ്ളൂം (Carl Blume) എന്ന ഡച്ച് ശാസ്ത്രകാരൻ ജാവയിലെ ബോഗോർ (Bogor) കാടുകളിലാണ് ടൈഗർ ഓർക്കിഡിനെ കണ്ടെത്തിയത്. ഇതിനു ശേഷമാണ് മ്യാൻമർ, തായ്‌ലണ്ട്, ലാവോസ്, സുമാത്രാ, ബോർണിയോ എന്നിവിടങ്ങളിൽ ഈ സസ്യങ്ങൾ വളരുന്നതായി മനസ്സിലാക്കാൻ കഴിഞ്ഞത്. ടൈഗർ ഓർക്കിഡിന്റെ നീളം കൂടി, കനം കുറഞ്ഞ കപടകന്ദ (psuedobulb)ത്തിൽ നിന്ന് അനേകം വേരുകളും ഇലകളുമുണ്ടാകുന്നു. ഇലകൾ നീളവും കനവും കൂടിയതാണ്. ഇലയുടെ കക്ഷ്യങ്ങളിൽനിന്ന് രണ്ടു മീറ്ററോളം നീളമുള്ള പുഷ്പമഞ്ജരിയുണ്ടാകുന്നു. ഒരു പൂങ്കുലയിൽ 75-100 പുഷ്പങ്ങളുണ്ടാകും. സ്പൈഡർ ഓർക്കിഡിന്റെ പുഷ്പങ്ങളേക്കാൾ വലിപ്പംകൂടിയ പുഷ്പങ്ങളാണിവ. പുഷ്പങ്ങളുടെ ഞെടുപ്പ് (ഞെട്ട്) നീളം കൂടിയതാണ്. ബാഹ്യദളങ്ങളും ദളങ്ങളും മൂന്നെണ്ണം വീതമായിരിക്കും. കടുംമഞ്ഞയോ വെണ്ണനിറമോ ഉള്ള ദളങ്ങളിൽ കടും ഓറഞ്ചു കലർന്ന കാവിനിറത്തിലോ കടും കാവി നിറത്തിലോ ഉള്ള പുള്ളികളുണ്ടായിരിക്കും. പുഷ്പങ്ങൾക്ക് ഹൃദ്യമായ സുഗന്ധമുണ്ട്. പുഷ്പകാലം ഒന്നരമാസത്തോളം വരും.

## പ്രജനനം

കപടകന്ദം മുറിച്ചുനട്ടാണ് പ്രജനനം നടത്തുന്നത്. ഉഷ്ണമേഖലാകാലാവസ്ഥയിൽ എവിടെയും ഇത് അനായാസം വളരും. അസാമാന്യ വലിപ്പമെത്തുന്ന ഈ ചെടി തദനുസൃതമായ വൻ ചട്ടികളിലോ മരപ്പാത്രങ്ങളിലോ വളർത്തണം. ഇന്ത്യയിൽ ഇവ ഓർക്കിഡേറിയങ്ങളിൽ വളർത്തപ്പെടുന്നു. 16 വർഷമായി കേരളത്തിലെ പാലോട് ട്രോപ്പിക്കൽ ബൊട്ടാണിക്കൽ ഗാർഡനിൽ വളർത്തുന്ന ടൈഗർ ഓർക്കിഡ് രണ്ടു പ്രാവശ്യം മാത്രമേ പുഷ്പിച്ചിട്ടുള്ളു. ടൈഗർ ഓർക്കിഡിന്റെ വർഗഗുണങ്ങളോടു സാമ്യമുള്ള സിംബീഡിയം ഇനവുമായി സങ്കരം നടത്തി പുതിയ ഇനത്തെ വികസിപ്പിച്ചെടുക്കാനുളള ഗവേഷണങ്ങൾ പാലോട് ഗവേഷണകേന്ദ്രത്തിൽ നടന്നുവരുന്നു.

## പുറംകണ്ണികൾ
*http://www.bbg.org/news/tiger_orchid_blooms
*http://www.huffingtonpost.com/2011/11/17/tiger-orchid-blooms-rare_n_1099830.html
*http://www.orchidcarezone.com/tiger-orchids-%E2%80%93-largest-orchids-to-date/
*http://www.backyardgardener.com/plantname/pda_1b94-3.html 

വർഗ്ഗം:ഓർക്കിഡുകൾ
വർഗ്ഗം:ഓർക്കിഡേസീ
വർഗ്ഗം:സപുഷ്പികൾ
ആവൽ

കേരളത്തിൽ പശ്ചിമഘട്ടത്തിലെ ഇലപൊഴിയുംവനങ്ങളിലും അർദ്ധഹരിതവനങ്ങളിലും കാണപ്പെടുന്ന ഒരിനം വന്മരമാണ് **ആവൽ** (ശാസ്ത്രീയനാമം: *Holoptelea integrifolia*). അൾമേസി സസ്യകുടുംബത്തിൽ ഉൾപ്പെടുന്ന ഈ വൃക്ഷം ഇന്ത്യയിൽ മിക്ക സംസ്ഥാനങ്ങളിലും കാണപ്പെടുന്നു. ഇതിന്റെ തളിർഇല പിഴിഞ്ഞ് ചാറ് മുടി വട്ടത്തിൽ  പൊഴിയുന്നതിനുള്ള ചികിത്സക്കായി ആയുർവേദത്തിൽ ഉപയോഗിക്കുന്നു.
## വിവരണം
ആവൽ 18 മീറ്റർ വരെ ഉയരത്തിൽ വളരുന്നു. നീർവാർച്ചയുള്ള മണ്ണിൽ ഇവ നന്നായി വളരുന്നു. അതിശൈത്യം വൃക്ഷത്തിനു താങ്ങാനാവില്ല. ഇവയുടെ പരുക്കൻ തൊലി കഷണങ്ങളായി അടർന്നു വീഴുന്നവയാണ്. ഇലകൾക്ക് കശക്കുമ്പോൾ ദുർഗന്ധമുണ്ട്. ഏകാന്തരമായി വിന്യസിച്ചിരിക്കുന്ന ഇലകൾ അനുപർണ്ണങ്ങളാണ്.10 സെന്റീമീറ്റർ നീളവും 4 സെന്റീമീറ്റർ വീതിയുമുള്ള ഇലകൾക്ക് ആയതാകൃതിയാണുള്ളത്. ജനുവരി - ഫെബ്രുവരി കാലയളവിൽ മരം പുഷ്പിക്കുന്നു. ഒറ്റയറയുള്ള അണ്ഡാശയമാണ്. വേനലിൽ കായ്കൾ മൂപ്പെത്തുന്നു. കാറ്റു വഴിയാണ് വിത്തുവിതരണം നടക്കുന്നത്. സ്വാഭാവിക പുനരുത്ഭവം നന്നായി നടക്കുന്നു. വിത്തുകൾ മഴക്കാലത്ത് മുളയ്ക്കുന്നു. ഉണങ്ങിയ കായകൾ തിന്നാൻ കൊള്ളാം.

തടിക്ക് ഭാരവും ഉറപ്പും ഉണ്ടെങ്കിലും ഈടില്ലാത്തതിനാൽ ഫർണിച്ചർ നിർമ്മാണത്തിനുപയോഗിക്കാൻ സാധ്യമല്ല. തടിക്ക് വെള്ളയും കാതലുമുണ്ട്. കാർഷികോപകരണ നിർമ്മാണത്തിനും തീപ്പെട്ടി നിർമ്മാണത്തിനും ഉപയോഗിക്കുന്നു.

## ഔഷധ ഉപയോഗം
ആവലിന്റെ ഇലയും മരപ്പട്ടയും ഔഷധമായി ഉപയോഗിക്കുന്നു. കഫത്തെ ശമിപ്പിക്കുന്നു. ചർമ്മരോഗത്തിനും കുഷ്ഠത്തിനും അർശ്ശസിനും രക്തശുദ്ധിക്കും പ്രമേഹത്തിനും ഉപയോഗിക്കുന്നു. മരത്തിന്റെ തൊലിയിൽ ഫ്രീഡിലിൻ, ലിഗ്നിൻ, പെന്റോസാൻ എന്നിവയും വിത്തിൽ മഞ്ഞനിറമുള്ള എണ്ണയും ഗ്ലൂട്ടാമിക് അമ്ലവും ഇലകളിൽ പ്രോട്ടീൻ, കാർബോഹൈഡ്രേറ്റ്, ഫോസ്ഫറസ് എന്നിവയും അടങ്ങിയിരിക്കുന്നു.

## അവലംബം

## പുറത്തേക്കുള്ള കണ്ണികൾ
* Antioxidant, Heavy Metals and Elemental Analysis of Holoptelea integrifolia Planch
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:കേരളത്തിലെ സസ്യജാലം
ആഴാന്ത

കേരളത്തിലെ വനപ്രദേശങ്ങളിൽ സാധാരണ കാണപ്പെടുന്ന ഒരിനം വൃക്ഷമാണ് **ആഴാന്ത** അഥവാ **വലിയ പലകപ്പയ്യാനി** (ശാസ്ത്രീയനാമം: *Pajanelia longifolia*). ബിഗ്‌നോണിയേസി സസ്യകുടുംബത്തിൽ ഉൾപ്പെടുന്ന ഈ വൃക്ഷം ഇന്ത്യ, ശ്രീലങ്ക, മ്യാന്മർ എന്നിവിടങ്ങളിൽ സമുദ്രനിരപ്പിൽ നിന്നും ഏകദേശം 750 മീറ്ററിലധികം ഉയരത്തിലുള്ള പ്രദേശങ്ങളിൽ വളരുന്നു. 
## വിവരണം
ആഴാന്ത 30 മീറ്റർ വരെ ഉയരത്തിൽ വളരുന്നു. പെരുമരത്തോട് സാദൃശ്യമുള്ളതാണ് ഇവയുടെ ഇലകൾ. അനുപർണ്ണങ്ങളില്ലാത്ത ഇലകൾ സമ്മുഖമായി വിന്യസിച്ചിരിക്കുന്നു. വൃക്ഷത്തിനു ശാഖകൾ കുറവാണ്. കാഴ്ചയിൽ ഒറ്റത്തടി വൃക്ഷമായിവളരുന്നു. ജനുവരി അവസാനം മുതൽ ഏപ്രിൽ വരെയാണ് പൂക്കാലം. ശാഖാഗ്രങ്ങളിലായാണ് പൂക്കൾ ഉണ്ടാകുന്നത്. അഞ്ചു ദളങ്ങളും പത്ത് കർണ്ണങ്ങളുമാണ് പൂക്കൾക്കുള്ളത്. കുഴലാകൃതിയിലുള്ള പൂക്കളുടെ ദളങ്ങൾക്ക് 6 സെന്റീമീറ്റർ ആണ് നീളം. അണ്ഡാശയത്തിന് ഒരു അറയാണുള്ളത്. മരത്തിന്റെ കായ്കൾ അര മീറ്റർ നീളത്തിൽ വളരുന്നു. വിത്തിനു ജീവനക്ഷമത കുറവായതിനാൽ വംശവർദ്ധനവ് കുറവാണ്. തടിക്ക് ഈടും ഉറപ്പും ഉണ്ടെങ്കിലും ഫർണിച്ചർ നിർമ്മാണത്തിനു യോഗ്യമല്ല. വള്ളം, കളിപ്പാട്ടങ്ങൾ, പായ്ക്കിങ് പെട്ടികൾ എന്നിവയുടെ നിർമ്മാണത്തിനായി ഉപയോഗിക്കുന്നു. ഇതിന്റെ തടിയെ ചിതലുകൾ ആക്രമിക്കാറില്ല.

## ഔഷധ ഉപയോഗം
ഇല, വേര്, പൂക്കൾ, കായ്കൾ എന്നിവ ആയുർവേദത്തിൽ ഉപയോഗിക്കുന്നു.

## അവലംബം

## പുറത്തേക്കുള്ള കണ്ണികൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:ബിഗ്നോണിയേസീ
വർഗ്ഗം:ഒരു സ്പീഷീസ് മാത്രമുള്ള സസ്യജനുസ്സുകൾ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
കൂട്ടാല

കേരളത്തിലെ തൃശ്ശൂർ ജില്ലയിലെ മുടിക്കൊടിനടുത്തുള്ള ഒരു സ്ഥലമാണ് **കൂട്ടാല** . ഇത് തൃശ്ശൂർ നഗരത്തിനു 15 കി.മീ. അകലെയായി  സ്ഥിതി ചെയ്യുന്നു. ആൽ മരങ്ങൾ ധാരാളം ഇടതിങ്ങി വളർന്നിരുന്ന സ്ഥലമായതുകൊണ്ടാവാം കൂട്ടാല എന്നു പേർ വന്നത്.

## ആരാധനാലയങ്ങൾ
* കൂട്ടാല ശ്രീ മഹാവിഷ്ണു ക്ഷേത്രം

അതി പുരാതനവും ശ്രീ ഗുരുവായൂരപ്പന്റെ രൂപഭംഗിയോടു കൂടിയ ദൈവ ചൈതന്യമായി സർവ ഐശ്വര്യങ്ങളും ഭക്തർക്ക് നൽകി നില കൊള്ളുന്ന ക്ഷേത്രമാണ് കൂട്ടല ശ്രീ മഹാവിഷ്ണു ക്ഷേത്രം. ഈ ക്ഷേത്രത്തിൽ അതി പുരാതനമായി അനുഷ്ടിച്ചു വരുന്ന ഒരു പ്രദാന ചടങ്ങാണ് നെട്ടിശ്ശേരി ശാസ്താവിന്റെ മാതൃപുത്ര് സംഗമം. ഈ ചടങ്ങ് ക്ഷേത്രത്തിൽ നടന്നുവരുന്നത് നെട്ടിശ്ശേരി ശാസ്താവ് ദേവസംഗമമായ ആറാട്ടുപുഴ തേവരുടെ  ഉത്സവത്തിൽ പങ്കെടുത്തു മൂന്നാം ദിവസം കൂട്ടല ശ്രീ മഹാവിഷു ഭഗവാന്റെ ദർശനത്തിനായി എത്തുമ്പോഴാണ്.

* സെന്റ്‌ ജോസഫ്‌ കാത്തോലിക് ചർച്ച് 

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ഡ്രൂറി

അപൂർവ്വമായ ഓർക്കിഡേസീയിലെ ഒരു ഓർക്കിഡ് സസ്യമാണ് **ഡ്രൂറി**.അഗസ്ത്യവനത്തിലെ തനതുസ്പീഷ്യസായ ലേഡീസ് സ്ളിപ്പർ എന്ന പാഫിയോപെഡിലം ഡ്രൂറി കടുത്ത വംശനാശഭീഷണി നേരിട്ടുകൊണ്ടിരിക്കുന്ന ഒരു ഓർക്കിഡ് സ്പീഷ്യസ് ആണ്. ആഗസ്ത്യമലയിൽ 1300 മുതൽ 1600 മീറ്റർവരെ ഉയരത്തിലാണ് ഇത് കണ്ടുവരുന്നത്. ഐ.യു.സി.എന്നിന്റെ റെഡ് ഡേറ്റ ബുക്കിൽ 1980ൽ സ്ഥനംപിടിച്ചിട്ടുള്ള ഈ ഓർക്കിഡ് സാധാരണ ഓർക്കിഡുകളിൽനിന്നും വ്യത്യസ്തമായി മണ്ണിൽ വളരുന്ന ഒന്നാണ്. സ്വർണവർണ നിറമുള്ള പുഷ്പങ്ങളോടുകൂടിയ ഇവ മുന്തിയതരം സങ്കരയിനങ്ങൾ വികസിപ്പിച്ചെടുക്കാൻ പറ്റുന്നവയാണ്.

## അവലംബം
*അഗസ്ത്യമലയുടെ സ്വന്തം 'ഡ്രൂറി'പുനഃസൃഷ്ടിക്കാൻ തീവ്രശ്രമം 
* http://www.archive.org/stream/lillustrationhor24lema#page/12/mode/1up



വർഗ്ഗം:ഓർക്കിഡുകൾ
വർഗ്ഗം:കേരളത്തിന്റെ തനതു സ്പീഷ്യസുകൾ
വർഗ്ഗം:ഓർക്കിഡേസീ
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
മൊറേസി

പുഷ്പിക്കുന്ന സസ്യങ്ങളിലെ ഒരു കുടുംബമാണ് **മൊറേസി** (**Moraceae**). ഇതിൽ 40 ജനുസ്സുകളും അതിൽ ഏകദേശം 1000 സ്പീഷിസുകളും ഉൾപ്പെടുന്നു. ഉഷ്ണമേഖലയിലും ഉഷ്ണമേഖലയോടടുത്ത പ്രദേശങ്ങളിലുമാണ് ഇവയിലെ ഇനങ്ങൾ അധികവും കാണപ്പെടുന്നത്. 

പ്ലാവ്, കടപ്ലാവ്, ആഞ്ഞിലി എന്നിവ കൂടാതെ എല്ലാ ആൽവർഗ്ഗങ്ങളും മൊറേസി കുടുംബത്തിൽ ഉള്ളതാണ്.

## അവലംബം

*  (2004): On the origin of the fig:Phylogenetic relationships of Moraceae from *ndhF* sequences. *[[American Journal of Botany]]* **91**(5): 767-777. PDF fulltext
*  (2008): Plant Systematics: A Phylogenetic Approach.  Sinauer Associates, Inc. Sunderland, MA.
*  (2002): Urticalean rosids: Circumscription, rosid ancestry, and phylogenetics based on *rbcL*, *trnL-F*, and *ndhF* sequences. *[[American Journal of Botany]]* **89**(9): 1531-1546. PDF fulltext
*  (2005): Biogroegraphy and divergence times in the mulberry family (Moraceae).  *Molecular Phylogenetics and Evolution* **37**(2): 402-416. doi|10.1016/j.ympev.2005.07.004 PDF fulltext 

## പുറത്തേക്കുള്ള കണ്ണികൾ

* Moraceae  in L. Watson and M.J. Dallwitz (1992 onwards). The families of flowering plants. 


വർഗ്ഗം:സസ്യകുടുംബങ്ങൾ
ആറ്റിലിപ്പ

കേരളത്തിലെ പശ്ചിമഘട്ട പ്രദേശങ്ങളിൽ കാണപ്പെടുന്ന ഒരിനം നിത്യഹരിതവൃക്ഷമാണ് **ആറ്റിലിപ്പ** (ശാസ്ത്രീയനാമം: *Madhuca neriifolia*). സപ്പോട്ടേസി സസ്യകുടുംബത്തിൽ ഉൾപ്പെടുന്ന ഈ വൃക്ഷം ശ്രീലങ്കയിലും, കാണപ്പെടുന്നു. 10 മീറ്റർ വരെ ഉയരം വയ്ക്കുന്ന ഈ മരം പ്രധാനമായും നദീതീരങ്ങളിലാണ് കണ്ടുവരുന്നത്. ഈ മരം വംശനാശഭീഷണിയിലാണ്.

## വിവരണം
ഇടത്തരം വൃക്ഷമായ ആറ്റിലിപ്പ 10 മീറ്റർ വരെ ഉയരത്തിൽ വളരുന്നു. സമുദ്രനിരപ്പിൽ നിന്നും 1200 മീറ്റർ ഉയരമുള്ള പ്രദേശങ്ങളിലാണ് ആറ്റിലിപ്പ വളരുന്നത്. ഇവയുയുടെ ഇലകൾ ഇലകൾ ഏകാന്തരമായാണ് വിന്യസിച്ചിരിക്കുന്നത്. മരത്തിൽ വെള്ളക്കറയുണ്ട്. ശൈത്യകാലത്താണ് സസ്യം പുഷ്പിക്കുന്നത്. കൂട്ടമായി കാണുന്ന പൂക്കൾക്ക് നേരിയ മഞ്ഞ നിറമാണ്. തടിയിൽ വെള്ളയും കാതലും പ്രത്യേകമായി കാണുന്നു. തടിക്ക് ഈടും ബലവുമുണ്ട്. വനത്തിൽ സ്വാഭാവികമായ പുനരുത്ഭവം നടക്കുന്നു.

## മറ്റു പേരുകൾ
ആറ്റിലിപ്പ, നീരിരിപ്പ, വല്ലങ്ങി, ഇലിപ്പ, കാട്ടിലുപ്പ

## അവലംബം

* World Conservation Monitoring Centre 1998.  ''Madhuca neriifolia''.   2006 IUCN Red List of Threatened Species.   Downloaded on 22 August 2007.

## പുറത്തേക്കുള്ള കണ്ണികൾ
* http://www.biotik.org/india/species/m/madhneri/madhneri_en.html 

വർഗ്ഗം:വൃക്ഷങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:സപ്പോട്ടേസീ
വർഗ്ഗം:സപുഷ്പികൾ
വർഗ്ഗം:മധുക
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
ആറ്റുനൊച്ചി

കേരളത്തിലെ നനവാർന്ന നിത്യഹരിതവനങ്ങളിലും അർദ്ധനിത്യഹരിതവനങ്ങളിലും കാണപ്പെടുന്ന ഒരിനം വൃക്ഷമാണ് **ആറ്റുനൊച്ചി** (ശാസ്ത്രീയനാമം: *Vitex leucoxylon*). നീർനൊച്ചി എന്നും അറിയപ്പെടുന്ന ഈ വൃക്ഷം വെർബിനേസീ സസ്യകുടുംബത്തിൽ ഉൾപ്പെടുന്നു. ആറ്റുതീരത്തു കൂടുതലായി കാണപ്പെടുന്നതിനാലാണ് ഇവയ്ക്ക് ആറ്റുനൊച്ചി എന്ന പേരു ലഭിച്ചതെന്നു കരുതുന്നു. ഇന്ത്യയിലും ശ്രീലങ്കയിലും ഇവ കാണപ്പെടുന്നു.

## വിവരണം

ആറ്റുനൊച്ചി 10 മുതൽ 15 വരെ മീറ്റർ ഉയരത്തിൽ വളരുന്നു. സമുദ്രനിരപ്പിൽ നിന്നും 900 മീറ്റർ വരെ ഉയരമുള്ള പ്രദേശങ്ങളിലാണ് ഇവ വളരുന്നത്. അമിതമായ വരൾച്ച ഈ വൃക്ഷത്തിനു താങ്ങാനാകില്ല. അനുപർണ്ണങ്ങളില്ലാത്ത ഇലകൾ സമ്മുഖമായാണ് വിന്യസിച്ചിരിക്കുന്നത്. ഇലകളുടെഞെട്ടിന് നീളമുണ്ട്. തണ്ടിൽ നിന്നും വേർപിരിയുന്ന മറ്റു ചെറുതണ്ടുകളിൽ മൂന്നോ അഞ്ചോ ഇലകൾ വീതം കാണപ്പെടുന്നു. ഇലകൾക്ക് ഏകദേശം 10 സെന്റീമീറ്റർ നീളവും 3 സെന്റീമീറ്റർ വീതിയും ഉണ്ടാകും. പത്രഫലകങ്ങൾ ദീർഘവൃത്താകൃതിയിലാണ്. ഫെബ്രുവരിയിലാണ് പൂക്കാലം ആരംഭിക്കുന്നത്. ഇലയുടെ തണ്ടുകൾ പോലെ രൂപപ്പെടുന്ന തണ്ടിലാണ് പൂക്കൾ ഉണ്ടാകുന്നത്. പൂക്കൾക്ക് വെള്ള നിറമാണ്. മഴക്കാലം അവസാനിക്കുമ്പോൾ ഫലം മൂപ്പെത്തുന്നു. വിത്തുകൾക്ക് ഇരുണ്ട നിറമാണ്. ജലത്തിലൂടെയാണ് പ്രധാനമായും വിത്തുവിതരണം നടക്കുന്നത്. വനത്തിൽ നന്നായി സ്വാഭാവിക പുനരുത്ഭവം നടക്കുന്നു. തടിക്ക് വെള്ളയും കാതലും പ്രത്യേകമായുണ്ട്. ഭാരവും ഈടും ഉള്ള തടിയുടെ കാതലിന് ഇളം തവിട്ടു നിറമാണ്. തടി വിവിധ നിർമ്മാണങ്ങൾക്കായി ഉപയോഗിക്കപ്പെടുന്നു.

## ഔഷധ ഉപയോഗം
വൃക്ഷത്തിന്റെ വിവിധഭാഗങ്ങൾ ആയുർവേദത്തിൽ ഉപയോഗിക്കുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* ചിത്രങ്ങൾ ഫ്ലിക്കറിൽ
* http://www.biotik.org/india/species/v/viteleuc/viteleuc_en.html 

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ശവാസനം

**ശവാസനം** (; IAST: *śavāsana*) ഇംഗ്ലീഷിൽ **Corpse Pose** എന്നു പറയുന്നു.
*മലർന്ന് കിടക്കുക.
* കാലുകൾ അകത്തി വയ്ക്കുക. ഉപ്പൂറ്റി അകത്തോട്ടും പാദങ്ങൾ  പുറത്തോട്ടും ആയിരിക്കണം.
* കൈകൾ ശരീരത്തിൽ നിന്നും  അകറ്റി വയ്ക്കണം.
* കൈവിരലുകൾ അല്പ്പം മടങ്ങിയിരുന്നോട്ടെ.
* കണ്ണുകൾ സാവധാനം അടയ്ക്കുക.
* ശരീരത്തിന്റെ എല്ലാഭാഗങ്ങളും തളർത്തിയിടണം. താടിയും ചെവിയും എല്ലാം എല്ലാം.
* ശ്വാസത്തില് ശ്രദ്ധിച്ചു കിടക്കണം. (ഓരോ ശ്വാസവും മേൽച്ചുണ്ടിൽ തട്ടുന്നത് ശ്രദ്ധിക്കണം.)
* ഉറങ്ങാതിരിക്കാനും ശ്രദ്ധിക്കണം.

## ചിത്രശാല

## അവലംബം

*യോഗപാഠാവലി- യോഗാചാര്യ ഗോവിന്ദൻ നായർ, ഡീ.സി. ബുക്സ്
*Asana Pranayama Mudra Bandha  -Swami Satyananda Saraswati
*Yoga for health-NS Ravishankar, pustak mahal
*Light on Yoaga - B.K.S.  Iiyenkarngar	
*The path to holistic health – B.K.S.  Iiyenkarngar, DK books
*http://www.eastcoastdaily.com/2018/06/19/marjarasanam-photo-gallery-2018.html 

വർഗ്ഗം:യോഗ
മൈല

കേരളത്തിൽ കാണപ്പെടുന്ന ഒരിനം വന്മരമാണ് **മൈല** അഥവാ **മയിലെള്ള്** അഥവാ **മയില**. (ശാസ്ത്രീയനാമം: *Vitex altissima*). വെർബിനേസീ സസ്യകുടുംബത്തിൽ ഉൾപ്പെടുന്ന ഈ വൃക്ഷം ഇന്ത്യ ഉൾപ്പെടെ ശ്രീലങ്ക, ബംഗ്ലാദേശ്, ഇന്തോനേഷ്യ, മ്യാന്മർ, പാപുവ ന്യൂ ഗിനിയ എന്നിവിടങ്ങളിൽ കാണപ്പെടുന്നു.

## വിവരണം

മയിലെള്ള് 40 മീറ്റർ വരെ ഉയരത്തിൽ വളരുന്നു. അനുപർണങ്ങളില്ലാത്ത ഇലകൾ സമ്മുഖമായി വിന്യസിച്ചിരിക്കുന്നു. ഇലകൾക്ക് 15 സെന്റീമീറ്റർ വരെ നീളവും 6 സെന്റീമീറ്റർ വരെ വീതിയും കാണുന്നു. വേനൽക്കാലത്താണ് ഇലകൾ പൂക്കുന്നത്. ചെറിയ തരം പൂക്കൾക്ക് ഇളം നീലനിറമാണ്. പൂവിന് അഞ്ച് ദളങ്ങളും നാലു കേസരങ്ങളും ഉണ്ട്. ഈടും ഉറപ്പുമുള്ള തടിയുടെ കാതലിന് ഇളം ചാരനിറമാണ്. ഫർണിച്ചർ നിർമ്മാണത്തിനായും മറ്റും തടി ഉപയോഗിക്കുന്നു. തടിക്കു മഞ്ഞ കലർന്ന തവിട്ടു നിറമാണ്. ഗൃഹോപകരണങ്ങൾക്കു ഉത്തമമാണ് തടി. തേക്കിനെക്കാൾ ഈടു നിൽക്കും. എങ്കിലും തടി വളവും കേടുമില്ലാതെ കിട്ടാൻ വിഷമമാണ്.

## ഔഷധ ഉപയോഗം
വൃക്ഷത്തിന്റെ ഇലകളും വേരുകളും ഔഷധമായി ഉപയോഗിക്കുന്നു. അൾസർ, ആസ്മ, അലർജി രോഗങ്ങൾ, ശ്വാസതടസം, മൂത്ര സംബന്ധമായ രോഗങ്ങൾ എന്നിവയുടെ ചികിത്സയ്ക്കായി ഉപയോഗിക്കുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* ചിത്രങ്ങൾ ഫ്ലിക്കറിൽ
* http://www.biotik.org/india/species/v/vitealti/vitealti_en.html 

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:വെർബനേസി
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
കൊട്ടിയം

barkath bismi Trav 

els 

കൊല്ലം ജില്ലയിൽ കൊല്ലത്തു നിന്നും 12 കിലോമീറ്റർ തെക്കായി ദേശീയ പാതയിലുള്ള ഒരു പട്ടണമാണ് **കൊട്ടിയം.** കൊല്ലം നഗരത്തിന്റെ തെക്കേ അറ്റത്തായി ഒരു ഉപനഗര പട്ടണമായി അതിവേഗം വികസിച്ചുകൊണ്ടിരിക്കുന്ന വാണിജ്യ കേന്ദ്രമാണ് കൊട്ടിയം. 

## കൊട്ടിയത്തെ പ്രമുഖ സ്ഥാപനങ്ങൾ
*ഓ ജി ടി എം സ്കിൽസ് അക്കാദമി ഒരു ഗവ.  നൈപുണ്യ വികസന കേന്ദ്രം, പരിശീലന പങ്കാളി IIIIER (MSDE, ഗവ. ഓഫ് ഇന്ത്യ) ഓട്ടോമോട്ടീവ് സർവീസ് ടെക്നീഷ്യൻ (ഇവി) RPL & CSR ഗവൺമെന്റിൽ D.Voc, B.Voc, എന്നിവയിൽ സൗജന്യ / പണമടച്ചുള്ള കോഴ്സുകൾ എൻറോൾ ചെയ്യുക.  NSQF ദേശീയ തലത്തിലുള്ള നൈപുണ്യ സർട്ടിഫിക്കേഷനുകളെ അടിസ്ഥാനമാക്കിയുള്ള പ്രോജക്ടുകൾ.

*ക്രീയേറ്റീവ് ഇൻസ്റ്റിറ്റ്യൂട്ട് ഓഫ് ഫാഷൻ ഡിസൈനിങ്
* അഷ്ടമുടി ലൈവ് ന്യൂസ്, കൊട്ടിയം ബ്യൂറോ (ഓൺലൈൻ മാധ്യമ സ്ഥാപനം)
*ഹോളിക്രോസ് മൾട്ടിസ്പെഷ്യാലിറ്റി മെഡിക്കൽ കോളേജ് 
*ഡോൺ ബോസ്കോ കോളേജ്, കൊട്ടിയം 
*എം എം എൻ എസ് എസ് കോളേജ്, കൊട്ടിയം
*എസ് എൻ പോളിടെക്നിക്ക് കോളേജ് , കൊട്ടിയം
*ഹോളിക്രോസ് നേഴ്സിങ്ങ് കോളേജ്
*ഉപാസന നഴ്സിങ്ങ് കോളേജ്
*സിൻഡിക്കേറ്റ് ഇൻസ്റ്റിട്യൂട്ട് ഓഫ് റൂറൽ ഡവലപ്മെന്റ് (കൊല്ലം റൂഡ്സെറ്റി)
*കിംസ് മൾട്ടിസ്പെഷ്യാലിറ്റി  ആശുപത്രി, കൊട്ടിയം
*നിത്യ സഹായ മാതാ ഗേൾസ് ഹൈസ്കൂൾ, കൊട്ടിയം
*ആക്സീലിയം ഇംഗ്ലീഷ് മീഡിയം സ്കൂൾ (Auxilium English Medium School), കൊട്ടിയം 
*എച്ച്.കെ.എം കോളേജ് ഓഫ് എഡ്യൂക്കേഷൻ, കല്ലുകഴി , ഉമയനല്ലൂർ
*എച്ച്.കെ.എം ഹയ്യർ സെക്കൻഡറി സ്കൂൾ, കല്ലുകഴി , ഉമയനല്ലൂർ
*എച്ച്.കെ.എം റെസിഡൻഷ്യൽ പബ്ലിക് സ്കൂൾ, കല്ലുകഴി , ഉമയനല്ലൂർ
*എച്ച്.കെ.എം ടീച്ചർ ട്രെയിനി ഗ് ഇൻസ്റ്റിട്യൂട്ട്, കല്ലുകഴി , ഉമയനല്ലൂർ

വർഗ്ഗം:കൊല്ലം ജില്ലയിലെ പട്ടണങ്ങൾ
വർഗ്ഗം:കൊല്ലം ജില്ല
കറുത്തചമ്പാവ്

തെക്കൻ കേരളത്തിലെ ഒരു തനത് നെല്ലിനമാണ് **കറുത്തചമ്പാവ്**. കറുത്തചമ്പാവിന് കറുത്ത ധാന്യവും കറുപ്പുകലർന്ന ചുവപ്പുനിറത്തോടുകൂടിയ തവിടും കറുത്ത കാമ്പുമാണുള്ളത്.120 ദിവസമാണ് ഈയിനം നെല്ലിന്റെ മൂപ്പ്. ഇതിൽ ഇരുമ്പിന്റെ അംശം കൂടുതലുണ്ടെന്നുവേണം കരുതാൻ. കറുത്ത ചെമ്പാവിന്റെ പൊടിച്ച ധാന്യം കൊണ്ടുണ്ടാക്കുന്ന കുഴമ്പ് തലകറക്കം, ഛർദ്ദി, വയറുവേദന എന്നിവയ്ക്കുള്ള ചികിത്സക്കായി ഉപയോഗിക്കുന്നു.

## അവലംബങ്ങൾ
*http://www.karshikakeralam.gov.in/html/keralakarshakan/august04_06a.html 
*കേരളീയം മാസിക (ലക്കം 4,പുസ്തകം 9, 2007 ഏപ്രിൽ)

വർഗ്ഗം:ഔഷധ നെല്ലിനങ്ങൾ
വർഗ്ഗം:പരമ്പരാഗത നെല്ലിനങ്ങൾ
വർഗ്ഗം:ചിത്രം ആവശ്യമുള്ള സസ്യങ്ങളുടെ താളുകൾ
കുഞ്ഞിനെല്ല്

ഉത്തരകേരളത്തിലെ ഒരു പ്രാദേശിക ഔഷധനെല്ലിനമാണ് **കുഞ്ഞിനെല്ല്**. നല്ലചെന്നെല്ലിന്റെ ഒരു വകഭേദമാണ് ഈയിനം നെല്ല്.നെന്മണികൾക്ക് ചെന്നെല്ലിനേക്കാൾ വലിപ്പം കുറവാണ്. ചുവന്ന നിറമുള്ള ധാന്യത്തോടുകൂടിയ ഈ നെല്ല് മഞ്ഞപ്പിത്തതിൽ നിന്ന് രോഗമുക്തി നേടിയ രോഗികൾക്ക് കൊടുത്തുവരുന്ന ഒന്നാണ്.സാധാരണ കരകൃഷിയായിട്ടാണ് ഈയിനം കൃഷിചെയ്തുവരുന്നത്.

## അവലംബങ്ങൾ
*കേരളീയം മാസിക (ലക്കം 4,പുസ്തകം 9, 2007 ഏപ്രിൽ)
*http://www.karshikakeralam.gov.in/html/keralakarshakan/august04_06a.html 

വർഗ്ഗം:ഔഷധ നെല്ലിനങ്ങൾ
വർഗ്ഗം:പരമ്പരാഗത നെല്ലിനങ്ങൾ
എരുമക്കാരി

തൃശൂർ-എറണാകുളം ഭാഗങ്ങളിൽ നിലവിലിരുന്ന ഒരു ഔഷധനെൽവിത്താണ് **എരുമക്കാരി**. തെക്കൻ കേരളത്തിന്റെ തനതു ഇനമായ ഈയിനത്തിന് 120-130 ദിവസമാണ് മൂപ്പ്. വിരിപ്പുസമയത്ത് കരപ്രദേശങ്ങളിൽ കൃഷിചെയ്തിരുന്ന ഈയിനം നെല്ലിന്റെ മണികൾക്ക് കറുത്ത നിറമാണ്.തവിടോടെ പൊടിച്ച് ഉപയോഗിക്കാവുന്ന ഈയിനം മരുന്നായും ഉപയോഗിക്കാം. കഫത്തിന്റെ ചികിത്സക്കാണ് ഇത് സാധാരണ ഉപയോഗിച്ചിരുന്നത്. .

## അവലംബങ്ങൾ
http://www.karshikakeralam.gov.in/html/keralakarshakan/august04_06a.html 
*കേരളീയം മാസിക (ലക്കം 4,പുസ്തകം 9, 2007 ഏപ്രിൽ)

വർഗ്ഗം:ഔഷധ നെല്ലിനങ്ങൾ
വർഗ്ഗം:പരമ്പരാഗത നെല്ലിനങ്ങൾ
വർഗ്ഗം:ചിത്രം ആവശ്യമുള്ള സസ്യങ്ങളുടെ താളുകൾ‎
അന്നൂരി

ഒരു വന്യ ഇനം നെൽവിത്താണ് **അന്നൂരി**. കാനി വിഭാഗത്തിൽപ്പെട്ട ആദിവാസികൾ വസൂരിയുടെ ചികിത്സക്കായി ഇത് ഉപയോഗിച്ചിരുന്നു.

## അവലംബം
ചോമാല

ഒരു സുഗന്ധനെല്ലിനമാണ് **ചോമാല**. സുഗന്ധമില്ലാത്ത ചോമാലയും പ്രചാരത്തിലുണ്ട്. ചോമാല നെല്ല്ലിനത്തിന് ചുവപ്പുകലർന്ന വെള്ളനിറവും അരിക്ക് വെളുപ്പുമിറവുമാണ്. 160-180 ദിവസം മൂപ്പെത്തുന്ന ചോമാല കരകൃഷിക്ക് അനുയോജിച്ചതാണ്. പെട്ടെന്ന് ചാഞ്ഞ് വീഴാൻ സാധ്യതയുള്ള ചോമാല നെല്ലിന്റെ കൃഷി അത്ര വ്യാപകമല്ല.

## അവലംബം
http://www.karshikakeralam.gov.in/html/keralakarshakan/august04_06a.html 

വർഗ്ഗം:സുഗന്ധ നെല്ലിനങ്ങൾ
വർഗ്ഗം:പരമ്പരാഗത നെല്ലിനങ്ങൾ
പത്താം പീയൂസിന്റെ സഭ

പാരമ്പര്യവാദികളായ കത്തോലിക്കാ പുരോഹിതരുടെ ഒരു അന്താരാഷ്ട്രസമൂഹമാണ് **പത്താം പീയൂസിന്റെ സഭ** (Society of Saint Pius X). SSPX എന്ന ചുരുക്കപ്പേരിലും ഈ സമൂഹം അറിയപ്പെടുന്നു.  1970-ൽ ഫ്രഞ്ചുകാരനായ മാർസെൽ ലെഫെബ്‌വ്രെ മെത്രാപ്പോലീത്ത സ്ഥാപിച്ചതാണിത്. "വിശുദ്ധ പത്താം പീയൂസിന്റെ പുരോഹിതസാഹോദര്യം" (Priestly Fraternity of St.Pius X) എന്നാണ് ഇതിന്റെ ഔദ്യോഗികനാമം.

വത്തിക്കാനുമായി കലഹിച്ചു നിന്ന ഈ തീവ്രയാഥാസ്ഥിതിക വിഭാഗവുമായി പുനരൈക്യപ്പെടാനുള്ള ശ്രമങ്ങൾ ഉപേക്ഷിക്കപ്പെട്ടിട്ടില്ല. മാർപ്പാപ്പായുടെ അനുമതിയില്ലാത സഭാസ്ഥാപകനായ ലെഫെബ്‌വ്രെ മെത്രാപ്പോലീത്ത 1988-ൽ മെത്രാൻ പദവിയിലേക്കുയർത്തിയ നാലു സഭാംഗങ്ങളുടെ സഭാഭ്രഷ്ട് ബെനഡിക്ട് 16-ആമൻ മാർപ്പാപ്പ 2009-ൽ പിൻവലിച്ചിരുന്നു. എങ്കിലും, അച്ചടക്കസംബന്ധമായതെന്നതിനുപരി വിശ്വാസപരമായ കാരണങ്ങളാൽ, പത്താം പീയൂസിന്റെ സഭക്ക് കാനോനികസാധുത ഇല്ലെന്നും അതിനാൽ, ആ സഭയിലെ പുരോഹിതശുശ്രൂഷകൾ കത്തോലിക്കാസഭയിൽ സാധുവല്ലെന്നും ബെനഡിക്ട് പതിനാറാമൻ മാർപ്പാപ്പ വ്യക്തമാക്കിയിട്ടുണ്ട്. 

എന്നാൽ ഈ വിഷയത്തിൽ കത്തോലിക്കാസഭയുടെ നേതൃത്വം, അക്ഷരാർത്ഥത്തിലുള്ള ഔദ്യോഗിക നിലപാടും, പ്രയോഗത്തിൽ അതിനു വിപരീതമായ അനൗദ്യോഗിക നിലപാടും ചേർന്ന ഇരുമുനനയമാണ് (two-pronged policy) പിന്തുടരുന്നതെന്ന് പത്താം പീയൂസ് സഭ കരുതുന്നു. ലിഖിതപ്രസ്താവനയ്ക്കു വിപരീതമായി പത്താം പീയൂസ് സഭയുടെ നിയമപരവും സാധുവുമായ അസ്തിത്വം അംഗീകരിക്കുന്ന പ്രായോഗിക നടപടികൾ മാർപ്പാപ്പ സ്വീകരിച്ചിട്ടുണ്ടെന്ന് അവർ വിശദീകരിക്കുന്നു.
## അവലംബം


വർഗ്ഗം:മതപരമായ സംഘടനകൾ
ചെന്നെല്ല്

ഉത്തരകേരളത്തിലെ ഒരു പ്രാദേശിക ഔഷധനെല്ലിനമാണ് **ചെന്നെല്ല്ല്**. തിളക്കമുള്ള ധാന്യമായതുകൊണ്ടാണ് ഈ നെല്ലിനത്തിന് ഈ പേരുവന്നത്. കണ്ണൂർ ജില്ലയിലെ ഉയർന്ന പ്രദേശങ്ങളിലാണ് ഈയിനം കൃഷിചെയ്തുവരുന്നത്. ചെന്നെല്ല് വയറിളക്കത്തിനും ഛർദ്ദിക്കുമുള്ള ചികിത്സക്ക് ഉപയോഗിക്കുന്ന ഒന്നാണ്. വൈക്കോലിന്റെ നിറമുള്ള ധാന്യത്തോടുകൂടിയ ഒരിനം ചെന്നെല്ലും വയനാട് ജില്ലയിലെ വയലുകളിൽ കൃഷിചെയ്തുവരുന്നുണ്ട്.

## അവലംബങ്ങൾ
*കേരളീയം മാസിക (ലക്കം 4,പുസ്തകം 9, 2007 ഏപ്രിൽ)
വർഗ്ഗം:ഔഷധ നെല്ലിനങ്ങൾ
വർഗ്ഗം:പരമ്പരാഗത നെല്ലിനങ്ങൾ
പട്ടുനൂൽപ്പുഴു

മനുഷ്യർ വളർത്തുന്ന "ബോംബിക്സ് മോറി" എന്ന പട്ടുശലഭങ്ങളുടെ ജീവിതചക്രത്തിലെ പുഴുഘട്ടമാണ് **പട്ടുനൂൽപ്പുഴു**. പട്ടുനൂലിന്റെ മുഖ്യ ഉല്പാദകർ എന്നനിലയിൽ സാമ്പത്തികപ്രാധാന്യമുള്ള ജീവികളാണിവ.  വെൺമൾബറി ചെടിയുടെ ഇലകളാണ് ഇവയുടെ ഇഷ്ടാഹാരമെങ്കിലും ഏതു മൾബെറിച്ചെടിയുടെ ഇലകളും ഒസാഞ്ച് നാരങ്ങയുടെ ഇലകളും ഇവ ആഹരിക്കും. മനുഷ്യനിർമ്മിതമായ സാഹചര്യങ്ങളെ ആശ്രയിച്ചു മാത്രമാണ് ഇവയുടെ പ്രത്യുല്പാദനം. 

പട്ട് ഉല്പാദിപ്പിക്കാനായി പട്ടുനൂൽപ്പുഴുക്കളെ വളർത്തുന്ന സമ്പ്രദായം 5000 വർഷം മുൻപെങ്കിലും ചൈനയിൽ തുടങ്ങിയതാണ്. അവിടന്ന് അത് കൊറിയ, ജപ്പാൻ എന്നിവിടങ്ങളിലും പിന്നീട് ഇന്ത്യയിലും പാശ്ചാത്യനാടുകളിലും പ്രചരിച്ചു.  ഉത്തരേന്ത്യ, ചൈന, കൊറിയ, ജപ്പാൻ, കിഴക്കൻ റഷ്യ എന്നിവിടങ്ങളിൽ പ്രകൃതിയിൽ വളരുന്ന "ബൊംബാക്സ് മന്താരിന" എന്ന പുഴുവിൽ നിന്നാണ് പട്ടുനൂൽപ്പുഴു വേർതിരിഞ്ഞു വന്നത്. മനുഷ്യർ വളർത്തുന്ന പട്ടുനൂൽപ്പുഴുവിന്റെ പൂർവികർ ചൈനയിൽ നിന്നാണ്. 

നവീനശിലായുഗത്തിനു മുൻപ് പട്ടുനൂൽപ്പുഴുക്കളെ വളർത്തിയിരിക്കാൻ സാദ്ധ്യതയില്ല: സിൽക്കു നാരിൽ നിന്ന് വൻതോതിൽ പട്ടു നിർമ്മിക്കാനുള്ള ഉപകരണങ്ങൾ അതിനു മുൻപ് വികസിച്ചിരുന്നില്ല. മനുഷ്യർ വളർത്തുന്ന "ബൊംബാക്സ് മോറി" എന്ന ഇനത്തിലും പ്രകൃതിയിൽ വളരുന്ന "ബൊംബാക്സ് മന്താരിന" എന്ന ഇനത്തിലും പെട്ട ശലഭങ്ങൾ ഇണചേർന്ന് സങ്കരജീവികൾ ഉണ്ടാവുക സാദ്ധ്യമാണ്.

## പട്ടുനൂൽ
പട്ടുനൂൽപ്പുഴു സ്വന്തംശരീരത്തിൽ നിന്ന് ഉണ്ടാവുന്ന പട്ടുനൂലുകൊണ്ട് പുഴുപ്പൊതി (pupa) ഉണ്ടാക്കി സമാധിയിരിക്കും. 300 മീറ്ററോളം നീളമുള്ള നൂലുകൊണ്ട് മൂന്നു ദിവസംകൊണ്ടാണ് പുഴുപ്പൊതി ഉണ്ടാക്കുന്നത്.1-12 ദിവസംകൊണ്ട് പുഴു നിശാശലഭമായി പുറത്തുവരും. ഈ സമയത്ത് കൂട് പൊട്ടിച്ചാണ് പുറത്തുവരുന്നത്. അപ്പോൾ ഒറ്റ നൂലായിക്കിട്ടാൻ സാദ്ധ്യതയില്ലാത്തതിനാൽ അതിനുമുമ്പേ ചൂടുവെള്ളമോ വിഷവായുവോ ഉപയോഗിച്ച് സമാധിയിലുള്ള പുഴുവിനെ കൊന്ന് നൂൽ എടുക്കുകയാണ് ചെയ്യുന്നത്.

## അവലംബം

## പുറത്തേക്കുള്ള കണ്ണികൾ

*Student page on silkworm
*WormSpit, a site about silkworms, silkmoths, and silk 
*Information about silkworms for classroom teachers with many photos
*SilkBase Silkworm full length cDNA Database 
*Silk worm Life cycle photos 
*Silkworm School Science Project Instruction 
*Life Cycle Of A Silkworm 1943 article with first photographic study of subject

വർഗ്ഗം:വളർത്തുമൃഗങ്ങൾ
വർഗ്ഗം:നിശാശലഭങ്ങൾ
ടൂവമോട്ടു ദ്വീപസമൂഹം

ദക്ഷിണ പസിഫിക് സമുദ്രത്തിലെ ഒരു പവിഴ ദ്വീപസമൂഹമാണ് **ടൂവമോട്ടു ദ്വീപസമൂഹം**. ഫ്രാൻസിന്റെ അധീനതയിലുള്ള ഫ്രഞ്ച് പോളിനേഷ്യയുടെ ഭാഗമാണ് ഈ ദ്വീപസമൂഹം. തെക്കേ അക്ഷാമ്ശം- 140 - 250; -യ്ക്കും പടിഞ്ഞാറേ രേഖാംശം 1350 - 1490 യ്ക്കും മധ്യേ സ്ഥിതിചെയ്യുന്നു.

## ഭൂപ്രകൃതി

എഴുപത്തിയെട്ട് പവിഴപ്പുറ്റുകളുടെ രണ്ടു സമാന്തര നിരകൾ ഉൾപ്പെട്ട ടൂവമോട്ടു ദ്വീപസമൂഹത്തിന് 690 ചതുരശ്രകിലോമീറ്റർ വിസ്തീർണമുണ്ട്. സൊസൈറ്റി ദ്വീപസമൂഹത്തിന് വടക്കും കിഴക്കുമായാണ് ടൂവമോട്ടു ദ്വീപസമൂഹത്തിന്റെ സ്ഥാനം. റങ്ഗിറാവ, ഹാവോ , ടൂറിയ എന്നിവ ഈ ദ്വീപസമൂഹത്തിലെ ജനസാന്ദ്രതയേറിയ അറ്റോളുകളാണ്. ദ്വീപസമൂഹത്തിന്റെ തെക്കുകിഴക്കു ഭാഗത്തുള്ള മുറുറോവ (Mururoa), ഫങ്ഗാറ്റോഫ (Fangatoufa) അറ്റോളുകൾ 1966 മുതൽ ഫ്രഞ്ച് അണ്വായുധ പരീക്ഷണങ്ങൾക്കായി ഉപയോഗിക്കപ്പെടുന്നു. 1964ലാണ് പ്രാദേശിക അസംബ്ലി ഇവയെ ഫ്രാൻസിന് കൈമാറിയത്. പോളിനേഷ്യരാണ് ദ്വീപസമൂഹത്തിലെ പ്രധാന ജനവിഭാഗം. കടൽ കയറിക്കിടക്കുന്ന മണൽ നിറഞ്ഞ പ്രദേശങ്ങളിൽ ഉപ്പു കലർന്ന വെള്ളമാണുള്ളത്. വളരെ കുറച്ചു സസ്യങ്ങൾ മാത്രമേ ഇവിടെ വളരുന്നുള്ളു. തെങ്ങ് കൃഷിക്കാണ് ഇവിടെ പ്രാമുഖ്യം. പ്രധാന കയറ്റുമതി ഉത്പന്നമായ കൊപ്രയെ കൂടാതെ വിറകിനും നാരിനും പാനീയങ്ങൾക്കും വേണ്ടി ജനങ്ങൾ തെങ്ങ് കൃഷിയെ ആശ്രയിക്കുന്നു. തെങ്ങിനു പുറമേ പൻഡുനാസ് (Pandunas), ശീമച്ചക്ക എന്നിവയും ഇവിടെ കൃഷി ചെയ്യുന്നുണ്ട്. പവിഴമാണ് ധനാഗമമാർഗ്ഗത്തിന്റെ മറ്റൊരു പ്രധാന സ്രോതസ്സ്. മുമ്പ് മുത്തു ശേഖരണത്തിൽ പ്രസിദ്ധമായിരുന്നെങ്കിലും അടുത്ത കാലത്ത് മുത്തുത്പാദനം ഗണ്യമായി കുറഞ്ഞിട്ടുണ്ട്. കടൽ വിഭവങ്ങളുടെ ഉപയോഗവും ഏറെ വർധിച്ചിരിക്കുന്നു.

## സ്പെയിൻകാരുടെ കണ്ടെത്തൽ

ടൂവമോട്ടു ദ്വീപസമൂഹം പമോട്ടു, ലോ, ഡേഞ്ചറസ് എന്നീ പേരുകളിലും അറിയപ്പെടുന്നുണ്ട്. താഴ്ന്നതും കണ്ടെത്താൻ ബുദ്ധിമുട്ടുള്ളതുമായ പവിഴപ്പുറ്റുകളുടെ ഉപസ്ഥിതിമൂലം ഈ ഭാഗത്ത് കപ്പൽ സഞ്ചാരം സുഗമമല്ല. ഇടയ്ക്കിടെ ഉണ്ടാകാറുള്ള ഉഷ്ണമേഖലാ കൊടുങ്കാറ്റുകൾ ഈ ദ്വീപസമൂഹത്തിൽ വൻ നാശനഷ്ടങ്ങൾ വരുത്താറുണ്ട്.

1606-ൽ സ്പെയിൻകാരാണ് ദ്വീപുകൾ ആദ്യമായി കണ്ടെത്തിയത്. 1881-ൽ ഫ്രാൻസിന്റെ അധീനതയിലാകുന്നതുവരെ ഒരു ഗോത്രരാജാവാണ് ഇവിടം ഭരിച്ചിരുന്നത്. 1947-ൽ പെറു തീരത്തു നിന്നാരംഭിച്ച പ്രസിദ്ധമായ ചങ്ങാടയാത്ര (കോൺ-തികി)ടുവമോട്ടു ദ്വീപസമൂഹത്തിലെ റാറോയിയ (Raroia)യിലാണ് അവസാനിച്ചത്. ടുവമോട്ടുവിലെ ഫ്രഞ്ചുഭരണാസ്ഥാനം ആപതാകി (Apataki)യിൽ പ്രവർത്തിക്കുന്നു.

## പുറംകണ്ണികൾ
*http://www.lonelyplanet.com/tahiti-and-french-polynesia/tuamotu-islands
*http://svocelot.com/Landfalls/French_Polynesia/tuamotu_map.htm
*http://www.tuamotu-islands.com/
*http://gohawaii.about.com/od/tuamotus/a/all-about-the-tuamotus.htm 
*http://www.yourtravelsource.com/French_Polynesia/The_Tuamotos/the_tuamotos.html
ജീവിതത്തിന്റെ പുസ്തകം

കെ.പി. രാമനുണ്ണിയുടെ ഒരു നോവലാണ് **ജീവിതത്തിന്റെ പുസ്തകം**. 2011-ലെ വയലാർ രാമവർമ സാഹിത്യ പുരസ്കാരം ഈ കൃതിക്കു ലഭിച്ചു. കാഞ്ഞങ്ങാടിന് സമീപമുള്ള ഒരു മുക്കുവ ജനതയുടെ ജീവിത പശ്ചാത്തലത്തിലാണ് നോവൽ രചിച്ചിരിക്കുന്നത്. സ്ത്രീപുരുഷബന്ധത്തിന്റെ നീതികളെ നക്ഷത്രദീപ്തിയോടെ രാമനുണ്ണി ഈ നോവലിൽ ആലേഖനം ചെയ്തിരിക്കുന്നു. ഈ പുസ്തകത്തിൽ മുഴുവനും അശ്ലീലമാണെന്ന് നിരൂപകനായ എം.എം. ബഷീർ ആരോപിക്കുന്നു.

## അവലംബം

## പുറത്തേക്കുള്ള കണ്ണികൾ

വർഗ്ഗം:മലയാളം നോവലുകൾ
വർഗ്ഗം:വയലാർ പുരസ്കാരം ലഭിച്ച കൃതികൾ
വർഗ്ഗം:കെ.പി. രാമനുണ്ണി എഴുതിയ നോവലുകൾ
വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ
അനിയത്തി (ചലച്ചിത്രം)

1955 -ൽ നീലാ പ്രോഡക്ഷന്റെ ബാനറിൽ എം കൃഷ്ണൻനായർ സംവിധാനം ചെയ്ത മലയാളചലച്ചിത്രമാണു് **അനിയത്തി** സിനിമയുടെ നിർമ്മാണം തിരുനയനാർക്കുറിച്ചിയും സംഗീതം ബ്രദർ ലക്ഷ്മണനും ആയിരുന്നു. ഛായാഗ്രഹണം നിർവ്വഹിച്ചതു് എസ്.എൻ. മണി ചിത്രസംയോജനം  കെ.പി. ജോർജും ചമയം സി.വി. ശങ്കറും നിർവ്വഹിച്ചു. തിരുനൈനാർകുറിച്ചി എഴുതിയ ഗാനങ്ങൾ ആലപിച്ചതു് പി. ലീല, കമുകറ പുരുഷോത്തമൻ, ശാന്താ പി. നായർ, രാധാദേവി, ആർ. രാജലക്ഷ്മി, അബ്ദുൽഖാദർ എന്നിവർ ചേർന്നാണു്.

## അഭിനേതാക്കൾ
*പ്രേംനസീർ 
*കൊട്ടാരക്കര ശ്രീധരൻനായർ
*ടി.കെ. ബാലചന്ദ്രൻ 
*ജോസ് പ്രകാശ്
*ടി.എസ്. മുത്തയ്യ 
*ടി.എൻ. ഗോപിനാഥൻ നായർ
*ബഹദൂർ
*എസ്.പി. പിള്ള
*സോമൻ
*മിസ് കുമാരി
*കുമാരി തങ്കം
*ആറന്മുള പൊന്നമ്മ
*എസ്. വിജയം
*കോട്ടയം ശാന്ത

## പാട്ടരങ്ങ്
ഗാനങ്ങൾ :തിരുനൈനാർകുറിച്ചി, 
ഈണം :  ബ്രദർ ലക്ഷ്മണൻ,ദക്ഷിണാമൂർത്തി

		
	
		
## അവലംബം

## പുറത്തേക്കുള്ള കണ്ണികൾ
*
*http://www.malayalasangeetham.info/m.php?2459 
*http://movies.bollysite.com/movie/aniyathi-1955.html 
*http://www.vellithira.in/2009/09/09/aniyathi/ 

വർഗ്ഗം:1955-ൽ പുറത്തിറങ്ങിയ മലയാളചലച്ചിത്രങ്ങൾ

വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:എം. കൃഷ്ണൻ നായർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ബ്രദർ ലക്ഷ്മണൻ സംഗീതം നൽകിയ ഗാനങ്ങൾ
വി.എൻ. രാജശേഖരൻ പിള്ള

ഇന്ദിരാഗാന്ധി ഓപ്പൺയൂനിവേഴ്സിറ്റി (ഇഗ്നോ)യുടെയും  മഹാത്മാഗാന്ധി സർവകലാശാലയുടെയും  മുൻ വൈസ് ചാൻസലറാണ് **വി.എൻ. രാജശേഖരൻ പിള്ള**.  ഇഗ്നോയുടെ റീജനൽ സെൻററും ദക്ഷിണേന്ത്യൻ കാമ്പസും തിരുവനന്തപുരത്ത് ആരംഭിച്ചത് ഡോ. രാജശേഖരൻ പിള്ളയുടെ കാലത്താണ്. സംസ്ഥാനത്തെ എട്ടോളം ശാസ്ത്രഗവേഷക സ്ഥാപനങ്ങൾക്ക് നേതൃത്വം നൽകുന്ന സംസ്ഥാന ശാസ്ത്രസാങ്കേതിക പരിസ്ഥിതി കൗൺസിലിന്റെ  എക്സിക്യൂട്ടീവ് വൈസ് ചെയർമാൻ ആയിരുന്നു.
## അവലംബം


വർഗ്ഗം:ഇന്ത്യൻ ശാസ്ത്രജ്ഞർ
വർഗ്ഗം:കോട്ടയം ജില്ലയിൽ ജനിച്ചവർ
വർഗ്ഗം:വിദ്യാഭ്യാസപ്രവർത്തകർ
വർഗ്ഗം:1949-ൽ ജനിച്ചവർ
പരിരക്ഷണ ഛായാഗ്രാഹണം

പ്രകൃതിസംരക്ഷണത്തിനായി ലോകമാകെ ഉയർന്നുവരന്നുകൊണ്ടിരിക്കുന്ന പുതിയൊരു മാദ്ധ്യമമാണ് **പരിരക്ഷണ ഛായാഗ്രഹണം**(Conservation Photography). സമൂഹമനഃസാക്ഷിയെ ഉണർത്താനും വനം വന്യജീവിസംരക്ഷണത്തിന് ജനങ്ങളെ പ്രേരിപ്പിക്കാനും ഉള്ള ഛായാഗ്രഹണകൂട്ടായ്മയാണിത്.  പരിരക്ഷണ ഛായാഗ്രഹണം ഇന്ന് വളർച്ചയുടെ പടവുകൾ താണ്ടുന്നു. സേവനസന്നദ്ധരായ ഒരുകൂട്ടം ആൾക്കാർ മാഫിയാ സംഘങ്ങളുടേയും മറ്റും കടുത്ത ഭീഷണികളെ വകവയ്ക്കാതെ വന്യതയ്ക്കുവേണ്ടി ശബ്ദമുയർത്തുന്ന ആഗോളപ്രതിഭാസമാണിത്. 1864 ൽ യോസ്മൈറ്റ് ദേശീയോദ്യാനത്തിന്റെ പിറവിയ്ക്ക് കാരണമായത് കാർളിട്ടോൺ വാട്കിൻസിന്റെ ഫോട്ടോഗ്രാഫുകളാണെന്ന് വിശ്വസിക്കപ്പെടുന്നു.
## പ്രാധാന്യം
അന്വേഷണാത്മക പത്രപ്രവർത്തനം ഉൾപ്പെടെയുള്ള പ്രവർത്തനങ്ങളിലൂടെ സംസാരിക്കുന്ന ഫോട്ടോഗ്രാഫുകൾ വഴി സമൂഹമനഃസാക്ഷിയെ ഉണർത്തുന്ന വിമർശനങ്ങൾക്കും അതുവഴി പുരോഗതിയ്ക്കും പ്രകൃതിസംരക്ഷണത്തിനും സഹായിക്കുകാണ് പരിരക്ഷണ ഛായാഗ്രഹണത്തിന്റെ പ്രാധാന്യം.
## ഇതും കാണുക
എന്താണ് പരിരക്ഷണ ഛായാഗ്രഹണം? 

## അവലംബം
പ്രാണവായുധാരിത

ഏറ്റവും ശക്തിയായ ഒരു ഉച്ഛ്വാസത്തിനുശേഷം അതേതരത്തിൽ ശക്തിയോടെ ബോധപൂർവ്വമായ നിശ്വാസം കൊണ്ട് പുറന്തള്ളുവാൻ സാധിക്കുന്ന ഏറ്റവും കൂടിയ വായുവിന്റെ അളവാണ് **പ്രാണവായുധാരിത** അഥവാ  **വൈറ്റൽ കപ്പാസിറ്റി**.

## വൈറ്റൽ കപ്പാസിറ്റി നിർണ്ണയിക്കുന്ന വിധം
ഓരോ ശ്വാസോച്ഛ്വാസ പ്രക്രിയയിലും പങ്കെടുക്കുന്ന വായുവാണ് ടൈഡൽ വായു. എന്നാൽ ശക്തിമത്തായ ഉച്ഛ്വാസം കൊണ്ട് ഉൾക്കൊള്ളാൻ കഴിയുന്ന വായുവിന്റെ അളവാണ് നിചിതവ്യാപ്തം. ഓരോ ശ്വാസോച്ഛ്വാസത്തിലും പങ്കെടുക്കുന്ന വായുവിന്റെ അളവാണ് ടൈഡൽ വായു. ഈ മൂന്ന് അളവുകളുടെയും ആകെത്തുകയാണ് പ്രാണവായുധാരിത.

ഇന്ത്യാക്കിരുടെ പ്രാണവായുധാരിത നാലു ലിറ്ററിൽ താഴെയാണ്. ഇതിന്റെ നിർണ്ണയം ശ്വാസകോശരേഗങ്ങളുെട നിർണ്ണായക ഉപാധിയായി വൈദ്യശാസ്ത്രം അംഗീകരിച്ചിരിക്കുന്നു.

വർഗ്ഗം:ശ്വാസകോശം
മൃത്യുജകാഠിന്യം

ഒരാൾ മരണപ്പെട്ടാൽ മണിക്കൂറുകൾക്കകം മാംസപേശികളിൽ ഉണ്ടാകുന്ന കാഠിന്യമാണ് **മൃത്യുജകാഠിന്യം**(Rigor mortis). മരണത്തിന്റെ ലക്ഷണങ്ങളിലൊന്നാണ് ഇത്. അഡിനോസിൻ ട്രൈ ഫോസ്ഫേറ്റിന്റേയും ഗ്ലൈക്കോജൻ ഉപാപചയത്തിന്റേയും നിരക്കിലുണ്ടാകുന്ന മാറ്റമാണ് ഇതിനു കാരണം.  മനുഷ്യരിൽ മരണശേഷം മൂന്നു നാല് മണിക്കൂറിനുശേഷം തുടങ്ങി പന്ത്രണ്ടു മണിക്കൂർ കഴിയുമ്പോൾ പരമാവധി കാഠിന്യത്തിലെത്തുകയും തുടർന്ന് 48 മുതൽ 60 മണിക്കൂറാവുമ്പോഴത്തേയ്ക്കും അയയുകയും ചെയ്യുന്നു. 

## അവലംബം


വർഗ്ഗം:മരണം
എബ്രഹാം കിഡൂനെയിയ

കത്തോലിക്കാ സഭയിലെ ഒരു വിശുദ്ധനാണ് **എബ്രഹാം കിഡൂനെയിയ** (**വിശുദ്ധ എബ്രഹാം**) 296-366. എ.ഡി. 296-നോടടുത്ത് സിറിയയിലെ എദേസയിൽ ജനിച്ചു. ചെറുപ്പത്തിൽതന്നെ വീട്ടുകാരുടെ സമ്മർദ്ദത്താൽ ഏബ്രഹാം വിവാഹിതനാകാൻ നിർബന്ധിതനായി. അതിനാൽ വിവാഹസംബന്ധമായ ചടങ്ങുകൾക്കിടയിൽ അദ്ദേഹം ഓടിയോളിച്ചു. ഒരു കെട്ടിടത്തിൽ പ്രവേശിച്ച് അവിടെ ഒളിവിൽ പാർത്തു. ആത്മീയ ജീവിതമാണ് തന്റെ ആഗ്രഹമെന്നു വീട്ടുകാരോട് പല തവണ അഭ്യർഥിച്ചിരുന്നു. ഒടുവിൽ വീട്ടുകാർ എബ്രാഹമിന്റെ ആഗ്രഹത്തിനു സമ്മതമറിയിച്ചു. പിന്നീട് പത്തുവർഷങ്ങൾക്കു ശേഷം എഡെസയിലെ ബിഷപ്പ് ഏബ്രഹാമിനെ ആ കെട്ടിടത്തിൽ നിന്നും പുറത്തിറക്കുന്നതു വരെ അദ്ദേഹം അവിടെ പ്രാർഥനയിലും ഉപവാസത്തിലും കഴിഞ്ഞു. 

പിന്നീട് ബിഷപ്പിന്റെ നിർബന്ധപ്രകാരം എബ്രഹാം കിഡുന എന്ന കുഗ്രാമത്തിലേക്ക് പ്രേഷിതപ്രവർത്തനത്തിനായി യാത്രയായി. അവിടെ പുതിയ ദേവാലയം പണിയുകയും പ്രദേശവാസികളെ ക്രൈസ്തവവിശ്വാസത്തിലേക്കു നയിക്കുകയും ചെയ്തു. വിജയകരമായ എബ്രഹാമിന്റെ കിഡുനയിലെ പ്രവർത്തനമാണ് അദ്ദേഹത്തിന് *ഏബ്രഹാം കിഡൂനെയിയ* എന്ന നാമം നൽകിയത്. വീണ്ടും തന്റെ മുറിയിൽ പ്രവേശിച്ച എബ്രഹാം, പിന്നീട് വിശുദ്ധയായി മാറിയ മേരി എന്ന യുവതിയെ ക്രിസ്തുവിലേക്ക് നയിക്കാനായി മാത്രമാണ് മുറിയിൽ നിന്നും പുറത്തിറങ്ങിയത്. ഒരു പട്ടാളക്കാരന്റെ വേഷം ധരിച്ചെത്തിയ എബ്രഹാം മേരിയുടെ അടുക്കലെത്തി അവൾ ചെയ്ത പാപങ്ങളെ കുറിച്ചു വ്യക്തമായി മനസ്സിലാക്കിക്കൊടുക്കുകയും ദൈവികമായ ജീവിതത്തിലേക്ക് മേരിയെ നയിക്കുകയും ചെയ്തു. മേരിയുടെ ജീവിതവുമായി ബന്ധപ്പെടുത്തി എബ്രഹാമിനെക്കുറിച്ച് സൂചനകൾ നൽകുന്നുണ്ട്. എ.ഡി. 366-ൽ എബ്രഹാം ഏഷ്യാ മൈനറിലെ ട്രോഡിൽ വെച്ച് അന്തരിച്ചു.

## അവലംബം

## പുറത്തേക്കുള്ള കണ്ണികൾ
*The Life of Saint Abraham, Hermit, by S. Ephraem the Deacon
*St. Abraham Kidunaia

വർഗ്ഗം: ക്രൈസ്തവസഭയിലെ വിശുദ്ധർ
ഓർമ്മ

എല്ലാ ജന്തുക്കൾക്കും ബാഹ്യമായും ആന്തരികമായും ആയ പ്രതികരണങ്ങൾ സൃഷ്ടിക്കുന്ന വിജ്ഞാനത്തെ സൂക്ഷിച്ചുവയ്ക്കുവാൻ കഴിയും. ഇങ്ങനെ വിവരങ്ങൾ സൂക്ഷിച്ചശേഷം ആവശ്യാനുസരണം ബോധതലത്തിലേയ്ക്ക വിജ്ഞാനത്തെ ആനയിക്കാനുള്ള കഴിവാണ് **ഓർമ**
## ഓർമ്മവയ്ക്കലിലെ ഘട്ടങ്ങൾ
* എൻകോഡിംഗ്: ജ്ഞാനേന്ദ്രിയങ്ങൾ വഴി ലഭിക്കുന്ന വിവരങ്ങളെ മനുഷ്യമസ്തിഷ്കത്തിനനുരൂപമായ രാസവിവരമാക്കി മാറ്റുന്ന പ്രക്രിയയാണിത്.  
* ശേഖരണം: നവീകരിക്കപ്പെട്ട രാസവിവരത്തെ സ്ഥിരമായോ താത്കാലികമായോ ശേഖരിച്ചു വയ്ക്കുക വഴി പിന്നീട് ഓർമ്മിക്കുവാൻ സഹായിക്കും. 
* റിട്രീവൽ: ശേഖരിക്കപ്പെട്ട വിവരത്തെ ഓർമ്മയിലെത്തിക്കുന്ന പ്രക്രിയ.ഇതിനെ നാലായും തിരിക്കാം
1.മനസ്സിലാക്കൽ:
പഠിക്കുക എന്നും ഇതിനെ അർത്ഥമാക്കുന്നു.
2.കൈവശപ്പെടുത്തൽ:
മനസ്സിലാക്കിയ കാര്യത്തിനെ ഓർമയിൽ സൂക്ഷിക്കുന്ന ഘട്ടം.
3.ഓർമിക്കൽ:
ഓർമയിൽ സൂക്ഷിച്ച കാര്യങ്ങളെ തിരിച്ചറിയിക്കുന്ന ഘട്ടം.
4.തിരിച്ച് വിളിക്കൽ:
തിരിച്ചറിഞ്ഞ കാര്യങ്ങളെ ഓർമയിൽ കൊണ്ടുവരുന്ന ഘട്ടം.

## വിവിധതരം ഓർമ്മകൾ
ഓർമ്മകളെ പല തരത്തിൽ തരംതിരിക്കാം.
### സംവേദ ഓർമ്മ
ഇന്ദ്രിയപരമായ ഓർമ്മയിൽ സംവേദന അവയവങ്ങളിലൂടെ തത്സമയം സ്വീകരിക്കപ്പെടുന്ന വിവരങ്ങൾ ശേഖരിക്കപ്പെടുന്നു. ഹസ്സുകാലസ്മരണയിലേക്ക് മാറ്റപ്പെട്ടില്ല എങ്കിൽ  നിലനിന്ന ശേഷം അപ്രത്യക്ഷമാകുന്നു.ഇത്തരം ഓർമ്മ മൂന്നു മുതൽ നാലു സെക്കൻഡ് മാത്രം നിലനിൽക്കുന്നു.

### താൽക്കാലിക ഓർമ്മ
കുറച്ചു കാര്യങ്ങൾ കുറഞ്ഞ സമയത്തേക്ക് ഹസ്വകാല ഓർമ്മയിൽ സൂക്ഷിക്കുവാൻ കഴിയുന്നു. ഒരു പ്രത്യേക സമയത്ത് ബോധം മനസ്സിൽ ഉള്ള കാര്യങ്ങളാണിത്. ഹസ്സകാല ഓർമ്മയിൽ നിലനിൽക്കുന്ന കാര്യങ്ങളെ ദീർഘകാല ഓർമ്മയിലേക്ക് മാറ്റിയില്ലെങ്കിൽ മറവിൽ സംഭവിക്കുന്നു. ഇത് 30 സെക്കൻഡ് വരെ തങ്ങിനിൽക്കാൻ ഇടയുണ്ട്. ക്ലാസിൽ നോട്ട് കുറിക്കുക ആവർത്തിച്ചു ചൊല്ലുക വീണ്ടും പ്രവർത്തിക്കുക തുടങ്ങിയവർ ഹ്രസ്വകാല ഓർമ്മയെ ഉദ്ദീപിപ്പിക്കാനും ദീർഘകാല ഓർമ്മയായി മാറ്റാനും സഹായിക്കുന്നു.

### സ്ഥിരഓർമ്മ
കൂടുതൽ വിവരങ്ങൾ ദീർഘകാലം ഓർത്തുവയ്ക്കാൻ ദീർഘകാല ഓർമ്മ നമ്മെ സഹായിക്കുന്നു. ദീർഘകാല ഓർമ്മ മസ്തിഷ്കത്തിൽ ഘടനാപരമായ മാറ്റങ്ങൾ സൃഷ്ടിക്കുന്നതിനാൽ സ്ഥിരമാണ്. മസ്തിഷ്കത്തിൽ നാഡീവ്യൂഹത്തിലെ സിനാപ്സുകളിൽ ആണ് രാസമാറ്റം അല്ലെങ്കിൽ ഊർജ്ജമാറ്റം സൃഷ്ടിക്കപ്പെടുന്നത്. ഓർമ്മകളുടെ സൂക്ഷിപ്പ് കേന്ദ്രമായി ദീർഘകാല ഓർമ്മയെ പരിഗണിക്കുന്നു. അതായത് ധാരാളം കാര്യങ്ങളെ ഒരുമിച്ചു വായിക്കാനും ആവശ്യമായ സമയത്ത് ഉപയോഗിക്കാനും ദീർഘകാല ഓർമ്മ സഹായിക്കുന്നു. ഇത്തരം സവിശേഷതകൾ ഉൾക്കൊണ്ടാണ് ദീർഘകാല ഓർമ്മയെ നമ്മുടെ നല്ല സുഹൃത്തായി കണക്കാക്കി വരുന്നത്.

ദീർഘകാല ഓർമ്മ തന്നെ മൂന്ന് രീതിയിൽ ഉണ്ട് 

#### 1. സംഭവപരമായ ഓർമ്മ ( episodic memory )
ഇത് ഒരാളുടെ ജീവിതവുമായി ബന്ധപ്പെട്ട അനുഭവങ്ങളും വ്യക്തിപരമായ സംഭവങ്ങളും ഓർമ്മിപ്പിക്കുന്നതാണ് ഇങ്ങനെയുള്ള ജീവിതകാലം മുഴുവൻ ഓർമ്മിച്ചു വയ്ക്കാനും വിശദീകരിക്കാനും ആ വ്യക്തിക്ക് കഴിയും ഈ രീതി ഉപയോഗിച്ച് കുട്ടികൾക്ക് അവരുടെ പഠനപ്രക്രിയയിലെ പ്രധാന സംഭവങ്ങളെ വിശദീകരിക്കാൻ കഴിയും. പഠന പ്രവർത്തനം വൈകാരിക അനുഭവമായി മാറുമ്പോൾ പാഠ്യ വസ്തു സംഭവപരമായ ഓർമ്മയായി പരിഗണിക്കുകയും ദീർഘകാല ഓർമ്മയിൽ നിലനിൽക്കുകയും ചെയ്യുന്നു.

#### 2. അർഥപരമായ ഓർമ്മ ( sematic memory)
#### പുനരുപയോഗിക്കുന്നതിന് വേണ്ടി ആവശ്യമായ വിവരങ്ങൾ,പദങ്ങൾ, ആശയങ്ങൾ, സൂത്രവാക്യങ്ങൾ തുടങ്ങിയവ ഓർത്തുവയ്ക്കുന്നതാണ് അർഥപരമായ ഓർമ്മ.
#### 3 പ്രക്രിയപരമായ ഓർമ ( procedural memory )
വിവിധ നൈഭൂമികളുമായി ബന്ധപ്പെട്ട ഓർമ്മകളാണ് ഇതിൽപ്പെടുന്നത് പൊതുവേ പ്രവർത്തിച്ചു പഠിക്കുന്നവയാണ് പ്രക്രിയപരമായ ഓർമ്മയിൽ വരുന്നത് സംഗീത ഉപകരണങ്ങളുടെ ഉപയോഗം നീന്തൽ സൈക്കിൾ ചവിട്ടാനുള്ള കഴിവ് എന്നിവ ഉദാഹരണങ്ങളാണ്.

## അവലംബം

വർഗ്ഗം:മനഃശാസ്ത്രം
വർഗ്ഗം:ഓർമ്മ
കലാനിലയം കൃഷ്ണൻനായർ

കേരളത്തിലെ ഒരു സ്ഥിരം നാടകവേദിയായിരുന്ന കലാനിലയം ഡ്രാമാ വിഷന്റെ സ്ഥാപകനും പ്രമുഖ നാടക സംവിധായകനുമാണ്  **കലാനിലയം കൃഷ്ണൻനായർ**(26 ജൂൺ 1917 - 1980 ). കേരളത്തിലെ  മാധ്യമ രംഗത്ത് വ്യതിരിക്തതയോടെ വിവാദങ്ങളുയർത്തി നിലനിന്നിരുന്ന തനിനിറം എന്ന ദിനപത്രത്തിന്റെ സ്ഥാപകപത്രാധിപർ എന്ന നിലയിലും കൃഷ്ണൻ നായർ അറിയപ്പെടുന്നു.അദ്ദേഹത്തിന്റെ ചെറുമകനായ ഹരികുമാർ ആണ് ഇപ്പോൾ തനിനിറത്തിന്റെ അമരത്തിൽ. 

## ജീവിതരേഖ
പാങ്ങോട് ഭജനമഠത്തിൽ 1917 ജൂൺ 26 ന് ജനനം. പത്താം വയസ്സിൽ പ്രിപ്പറേറ്ററി ക്ലാസ്സിൽ പഠിക്കുമ്പോൾ നാടകരംഗത്ത് കാലുകുത്തി. ആദ്യ നാടകം - മാർത്താണ്ഡവർമ. മകന്റെ നാടക വാസന മനസ്സിലാക്കി അച്ഛൻ പാച്ചുപിളള ‘ആനന്ദോദയ സംഗീതനടനസഭ’ എന്ന നാടക സമിതി രൂപീകരിച്ചു. 1933-49 വരെ കലാനിലയം പരീക്ഷണങ്ങളെ നേരിട്ടു. 1951-ൽ നാടക വേദിയാക്കാനുമാരംഭിച്ചു.ഏഷ്യയിലെ തന്നെ ഏറ്റവും വലിയ നാടകവേദിയാണ് കലാനിലയം. കലാനിലയം ഡ്രാമാ വിഷൻ 1963-ലാണ് സ്ഥാപിതമായത്. കലാനിലയം കൃഷ്ണൻ നായരും അദ്ദേഹത്തിന്റെ സഹധർമിണി ദേവകിയമ്മയും ചേർന്നാണ് നാടകസംഘം രൂപീകരിച്ചത്. 

സിനിമ സിനിമാസ്കോപ്പാവുന്നതിന് മുമ്പുതന്നെ അദ്ദേഹo നാടകത്തെ 'ഡ്രാമാസ്കോപ്പ്' ആക്കി. സിനിമാ ലോകം ഇന്നത്തെ സാങ്കേതിക വിദ്യകൾ ആർജ്ജിച്ചു ജനപ്രിയമാകുന്നതിനു മുമ്പ് വേദിയിൽ കാർ ഓടിച്ചു കൊണ്ടുവന്നും ആനയെ കയറ്റിയും വിമാനത്താവളം ഉണ്ടാക്കിയും മറ്റും ജനലക്ഷങ്ങളെ ഹരം പിടിപ്പിച്ചു.ചെറുമകൾ ബിന്ദു രവി  കലാ സാംസ്‌കാരിക രംഗത്ത് പ്രവർത്തിക്കുന്നു  അദ്ദേഹത്തിന്റെ ചെറുമകനായ ഹരികുമാർ ആണ് ഇപ്പോൾ  തനിനിറത്തിന്റെ പുതുതലമുറയുടെ അമരത്തിൽ. 

## അവലംബം

## ഇതും കാണുക
#കലാനിലയം ഡ്രാമാ വിഷൻ

വർഗ്ഗം:നാടക സംവിധായകർ
വർഗ്ഗം:തിരുവനന്തപുരം ജില്ലയിൽ ജനിച്ചവർ
ടൈഗർ പൂച്ച

ശരീരം മുഴുവൻ പുലികളുടേതുപോലെ പുള്ളികളുള്ള ഒരിനം കാട്ടുപൂച്ചയാണ് **ടൈഗർ കാട്ടുപൂച്ച**. ശരീരം മുഴുവൻ ഇത്തരം പുള്ളികളുള്ളതിനാലാണ് ഇതിന് ടൈഗർ പൂച്ച എന്ന പേരു ലഭിച്ചത്. ശാസ്ത്രനാമം: ഫെലിസ് ടൈഗ്രിന (Felis tigrina). ചെറുവരയൻ പൂച്ച, മാർഗേ (Margay-F.weidii) ക്വിച്ചാ (Kuichua) എന്നീ പേരുകളിലും ഇത് അറിയപ്പെടുന്നു. മധ്യ അമേരിക്ക മുതൽ ബ്രസീലിന്റെ വടക്കൻ പ്രദേശങ്ങൾ വരെയുള്ള ഭൂപ്രദേശങ്ങളാണ് ഇവയുടെ ആവാസകേന്ദ്രം.

## പ്രത്യേകതകൾ

ടൈഗർ പൂച്ചയ്ക്ക് മഞ്ഞ കലർന്ന ചാരനിറമാണ്. ശരീരത്തിൽ ഇരുണ്ടതും തവിട്ടുനിറത്തിലുള്ളതുമായ വരകൾ കാണപ്പെടുന്നു. അണ്ഡാകാരത്തിലോ വൃത്താകാരത്തിലോ കാണപ്പെടുന്ന പുള്ളികളുടേയും പൊട്ടുകളുടേയും അരികുകൾക്ക് കറുപ്പുനിറമായിരിക്കും. ജീവിയുടെ മുതുകിലുള്ള ഇത്തരം പൊട്ടുകളും പുള്ളികളും നീളംകൂടി പരസ്പരം യോജിച്ച് പ്രത്യേക ആകൃതിയൊന്നുംതന്നെയില്ലാത്ത തുടർച്ചയായ അടയാളങ്ങളായിത്തീരുന്നു. കണ്ണിന്റെ പുറംകോണിൽനിന്നു തുടങ്ങി കഴുത്തുവരെയെത്തുന്ന കറുത്ത രേഖകൾ ഇതിന്റെ മുഖത്തെ വേർതിരിച്ചു കാണിക്കുന്നു. കണ്ണിനു മുകളിലായി വെള്ള വര കാണപ്പെടുന്നു. ചെവികൾക്ക് കറുപ്പു നിറമാണെങ്കിലും അറ്റം വെളുത്തതായിരിക്കും. ടൈഗർ പൂച്ചകൾക്ക് 40-60 സെ.മീ. നീളം വരും. 20 മുതൽ 45 സെ.മീ. വരെ നീളമുള്ള വാൽ ഇതിന്റെ സവിശേഷതയാണ്. പകൽ സമയം ഇവ വനപ്രദേശങ്ങളിലെ മരപ്പൊത്തുകളിലും മറ്റും വിശ്രമിക്കുന്നു. രാത്രികാലങ്ങളിലാണ് ഇര തേടുന്നത്. ഇവ ചെറിയ സസ്തനികൾ, ഇഴജന്തുക്കൾ, പ്രാണികൾ, പക്ഷികൾ, പക്ഷികളുടെ മുട്ടകൾ തുടങ്ങിയവ ഇരയാക്കുന്നു. രാത്രികാലങ്ങളിൽ വളർത്തു കോഴികളുടെ സങ്കേതം അന്വേഷിച്ചു കണ്ടെത്തി അവയെ പിടിച്ചു ഭക്ഷിക്കാറുണ്ട്.

## പ്രത്യുത്പാതനം

ഗർഭകാലം 74 ദിവസമാണ്. ഒരു പ്രസവത്തിൽ ഒന്നോ രണ്ടോ കുഞ്ഞുങ്ങളുണ്ടായിരിക്കും. താരതമ്യേന വലിപ്പം കുറഞ്ഞ അമേരിക്കൻ പുള്ളിപ്പുലിയിനമായ ഓസ് ലെട്ടു (Ocelot-F.paradalis)കളും ഫെലിസ് വെയ്ഡിയൈ ഇനവും പലപ്പോഴും ടൈഗർ പൂച്ചകളായി തെറ്റിദ്ധരിക്കപ്പെടാറുണ്ട്. 

## അവലംബം

## പുറംകണ്ണികൾ
*http://www.felineconservation.org/feline_species/oncilla.htm 
*http://www.wildcatconservation.org/Oncilla.html 
*http://www.tigerhomes.org/wild-cats/wc-oncilla.cfm